qundao/data-zh-poetry huggingface dataset:
游盘龙涉傅岩有感简朝宗
作者：欧阳澈
朝代：宋

招提清旷朅来游，泼墨岚光眼界幽。黄绢碑亡思子礼，碧云诗好忆汤休。风檐目送书空雁，烟坞愁闻唤雨鸠。销铄睡魔浇茗盌，矮窗拾得一檐秋。
游盘龙涉傅岩有感简朝宗
作者：欧阳澈
朝代：宋
体裁：七言律诗

招提清旷朅来游，泼墨岚光眼界幽。黄绢碑亡思子礼，碧云诗好忆汤休。风檐目送书空雁，烟坞愁闻唤雨鸠。销铄睡魔浇茗碗，矮窗拾得一檐秋。
玉楼春
作者：欧阳澈
朝代：宋

个人风韵天然俏。入鬓秋波常似笑。一弯月样黛眉低，四寸鞋儿莲步小。绝缨尝宴琼楼杪。软语清歌无限妙。归时桂影射帘旌，沈水烟消深院悄。年时醉倚温温玉。妒月精神疑可掬。香丝篆袅一帘秋，潋滟十分浮蚁绿。兴来笑把朱弦促。切切含情声断续。曲中依约断人肠，除却梨园无此曲。
玉楼春·其一
作者：欧阳澈
朝代：宋
体裁：词

个人风韵天然俏。入鬓秋波常似笑。一弯月样黛眉低，四寸鞋儿莲步小。绝缨尝宴琼楼杪。软语清歌无限妙。归时桂影射帘旌，沈水烟消深院悄。
玉楼春·其一
作者：欧阳澈
朝代：宋
体裁：词

个人风韵天然俏。入鬓秋波常似笑。一弯月样黛眉低，四寸鞋儿莲步小。绝缨尝宴琼楼杪。软语清歌无限妙。归时桂影射帘旌，沈水烟销深院悄。
玉楼春·年时醉倚温温玉
作者：欧阳澈
朝代：宋
体裁：词

年时醉倚温温玉。妒月精神疑可掬。香丝篆袅一帘秋，潋滟十分浮蚁绿。兴来笑把朱弦促。切切含情声断续。曲中依约断人肠，除却梨园无此曲。
琼上人留意学诗惑于多岐未明厥趣作四韵寤之了此一话则能诗三昩不出个中矣
作者：欧阳澈
朝代：宋

襟怀磊落富诗情，琢句端明法颂声。格健要除蔬笋气，语工须带雪霜清。碧云矜式存风雅，黄卷沈潜学老成。锻鍊更能师岛可，禅林无患不知名。
琼上人留意学诗惑于多岐未明厥趣作四韵寤之了此一话则能诗三昩不出箇中矣
作者：欧阳澈
朝代：宋

襟怀磊落富诗情，琢句端明法颂声。
格健要除蔬笋气，语工须带雪霜清。
碧云矜式存风雅，黄卷沈潜学老成。
锻炼更能师岛可，禅林无患不知名。
白鹅桥復用前韵
作者：欧阳澈
朝代：宋
体裁：七言律诗

旗亭解辔咏江乡，属玉双飞绿涧傍。水墨园林初过雨，青黄橙橘未经霜。鼎烹云液浇肠爽，瓮拨春醅破鼻香。回首漫惊烟水远，向来清味怯思量。
督德秀还酒会
作者：欧阳澈
朝代：宋

绿锁窗前聚首时，戏弹圆玉偶输机。
侑觞既欲携红袖，送酒何妨遣白衣。
酩酊预期归倒载，从容端约话玄微。
挥戈直使頽阳却，不计西风隠半归。
督德秀还酒会
作者：欧阳澈
朝代：宋

绿锁窗前聚首时，戏弹圆玉偶输机。侑觞既欲携红袖，送酒何妨遣白衣。酩酊预期归倒载，从容端约话玄微。挥戈直使颓阳却，不计西风隐半归。
秋云
作者：欧阳澈
朝代：宋
体裁：七言律诗

数片悠扬出远山，拟为霖雨霈尘寰。未乘风雨吹嘘便，蓦被曦轮照烁还。心在苍生常欲起，踪归深岫暂投閒。油然一作施膏泽，始趁岚烟入帝关。
秋愁
作者：欧阳澈
朝代：宋
体裁：七言绝句

层楼夜午转西风，眉际新愁刬地浓。怪得当时潘与宋，凄凉尤怯此时逢。
秋日山居八事 其一 读书
作者：欧阳澈
朝代：宋

谢绝红尘万种非，杜门却扫下书帏。圣贤若许同仁杰，子弟从教诋窦威。反复始知经旨远，沈潜愈觉道心微。自惭闻见多迂阔，何幸慈亲屡断机。
秋日山居八事 其七 昼眠
作者：欧阳澈
朝代：宋

洒落风轩枕簟凉，高眠亭午梦何长。转为蝴蝶徒虚语，游遍华胥秖妄狂。唤觉始惊俱幻化，劳生顿悟谩乾忙。搔头斜倚屏山久，熟较无如醉玉浆。
秋日山居八事 其三 洗竹
作者：欧阳澈
朝代：宋

霜刀顿洗碧琅玕，半亩清阴透胆寒。为去残枝藏毒虺，端留密叶隐鸣鸾。荒榛杂揉尤宜剔，直节坚刚岂忍残。拟倩萧郎挥妙笔，一时收拾画图看。
秋日山居八事·其一
作者：欧阳澈
朝代：宋

谢绝红尘万种非，杜门却扫下书帏。
圣贤若许同仁杰，子弟从教诋窦威。
反復始知经旨远，沈潜愈觉道心微。
自惭闻见多迂阔，何幸慈亲屡断机。
秋日山居八事·其七
作者：欧阳澈
朝代：宋

洒落风轩枕簟凉，高眠亭午梦何长。
转为蝴蝶徒虚语，游遍华胥秖妄狂。
唤觉始惊俱幻化，劳生顿悟谩干忙。
搔头斜倚屏山久，熟较无如醉玉浆。
秋日山居八事·其三
作者：欧阳澈
朝代：宋

霜刀顿洗碧琅玕，半畆清阴透胆寒。
为去残枝藏毒虺，端留密叶隠鸣鸾。
荒榛杂揉尤宜剔，直节坚刚岂忍残。
拟倩萧郎挥妙笔，一时收拾画圗看。
秋日山居八事·其二
作者：欧阳澈
朝代：宋
体裁：七言律诗

亲灌蔬畦慕汉阴，不辞抱瓮汲泉深。拟为元亮萧条处，岂有樊迟货殖心。剔去荆榛俱绝蔓，栽培桃李已成林。兔葵燕麦元荒寂，刬地繁华直万金。
秋日山居八事·其五
作者：欧阳澈
朝代：宋
体裁：七言律诗

振衣拂晓启松扃，月淡风轻酒顿醒。密竹含烟争滴翠，幽兰浥露远闻馨。清怜高洁蝉嘶柳，閒羡优游鹿食苹。试枕碧流端洗耳，白云深处诵黄庭。
秋日山居八事·其八
作者：欧阳澈
朝代：宋
体裁：七言律诗

景铺万籁绝纷华，独泛瑶觞衬脸霞。饮罢仰天歌白雪，醉来启匣拂青蛇。伴邀佳客推明月，乐奏清声有乱蛙。欲学广文事高节，恨无细雨落檐花。
秋日山居八事·其六
作者：欧阳澈
朝代：宋
体裁：七言律诗

一抹轻烟锁远山，眼封潇洒脱尘寰。投林宿鸟相呼唤，出草飞萤自往还。吟拟停杯邀月饮，醉蕲支枕伴云閒。因风拾得新诗句，独倚高梧笑解颜。
秋日山居八事·其四
作者：欧阳澈
朝代：宋
体裁：七言律诗

因传种法自东坡，潜喜春来活者多。不遣牛羊残物性，更资雨露养天和。虬枝终拟栖仙鹤，云叶行看施女萝。纵与蒿莱暂同植，大夫封宠竟输他。
秋日山居八事·读书
作者：欧阳澈
朝代：宋

谢绝红尘万种非，杜门却扫下书帏。圣贤若许同仁杰，子弟从教诋窦威。反复始知经旨远，沈潜愈觉道心微。自惭闻见多迂阔，何幸慈亲屡断机。亲灌蔬畦慕汉阴，不辞抱瓮汲泉深。拟为元亮萧条处，岂有樊迟货殖心。剔去荆榛俱绝蔓，栽培桃李已成林。兔葵燕麦元荒寂，刬地繁华直万金。霜刀顿洗碧琅玕，半亩清阴透胆寒。为去残枝藏毒虺，端留密叶隐鸣鸾。荒榛杂揉尤宜剔，直节坚刚岂忍残。拟倩萧郎挥妙笔，一时收拾画图看。因传种法自东坡，潜喜春来活者多。不遣牛羊残物性，更资雨露养天和。虬枝终拟栖仙鹤，云叶行看施女萝。纵与蒿莱暂同植，大夫封宠竟输他。一抹轻烟锁远山，眼封潇洒脱尘寰。投林宿鸟相呼唤，出草飞萤自往还。吟拟停杯邀月饮，醉蕲支枕伴云閒。因风拾得新诗句，独倚高梧笑解颜。洒落风轩枕簟凉，高眠亭午梦何长。转为蝴蝶徒虚语，游遍华胥秖妄狂。唤觉始惊俱幻化，劳生顿悟谩乾忙。搔头斜倚屏山久，熟较无如醉玉浆。景铺万籁绝纷华，独泛瑶觞衬脸霞。饮罢仰天歌白雪，醉来启匣拂青蛇。伴邀佳客推明月，乐奏清声有乱蛙。欲学广文事高节，恨无细雨落檐花。
秋月
作者：欧阳澈
朝代：宋

碾破鳞云皓月轮，银蟾着意露精神。
十分素魄高低印，一様寒光远近均。
触目冰壶无点翳，照人水鑑绝纤尘。
拟携玉斧乘风御，折桂归荣白髪亲。
秋月
作者：欧阳澈
朝代：宋

碾破鳞云皓月轮，银蟾著意露精神。十分素魄高低印，一样寒光远近均。触目冰壶无点翳，照人水鉴绝纤尘。拟携玉斧乘风御，折桂归荣白发亲。
秋竹
作者：欧阳澈
朝代：宋
体裁：七言律诗

森然庭列碧琅玕，潇洒清阴透胆寒。落落已成栖凤实，团团俱是化龙竿。夜深筛月疑金碎，晓色笼烟认戟攒。劲节刚持君子操，王猷休把等閒看。
秋试下即事有感寄国镇
作者：欧阳澈
朝代：宋
体裁：七言律诗

篱角金英喷异香，杜门岑绝独持觞。风掀脱叶横斜舞，云衬平林浅淡黄。塞管有情增哽噎，野花无绪伴凄凉。不禁景物撩秋眼，剩与新篇付锦囊。
秋香
作者：欧阳澈
朝代：宋
体裁：七言律诗

拂掠轻风破异香，非兰非麝味何长。荻筛玉屑飞鱼舍，菊碎金尘点醉乡。露裛木犀增馥郁，烟滋菡萏益芬芳。佳人惹得盈襟袖，刬地慵拈锦绣囊。
约吴公美裴季骖同赴会次前韵
作者：欧阳澈
朝代：宋

伊谁汲井旋埋盆，喜见荷钱点浪纹。
小立不妨人解佩，閒眠应有客书裙。
未饶灵运吟春草，端忆长庚醉暮云。
顾我从容尚无躁，韩公何惜为三熏。
约吴公美裴季骖同赴会次前韵
作者：欧阳澈
朝代：宋

伊谁汲井旋埋盆，喜见荷钱点浪纹。小立不妨人解佩，閒眠应有客书裙。未饶灵运吟春草，端忆长庚醉暮云。顾我从容尚无躁，韩公何惜为三薰。
继前韵督敦仁和诗
作者：欧阳澈
朝代：宋

抠衣幸毎蹑膺门，了了惭非孔氏孙。
麈尾既容闻吐屑，毫端合许见摛云。
羲皇况已傲彭泽，屈宋安能过广文。
白璧一双如见掷，解貂准拟换融樽。
继前韵督敦仁和诗
作者：欧阳澈
朝代：宋

抠衣幸每蹑膺门，了了惭非孔氏孙。麈尾既容闻吐屑，毫端合许见摛云。羲皇况已傲彭泽，屈宋安能过广文。白璧一双如见掷，解貂准拟换融樽。
良臣会饮于仙庄话次颇闻俗子讥诃次前韵自解兼呈国镇
作者：欧阳澈
朝代：宋

鸱夷载酒神仙宅，面作缬纹拚卷白。饮馀指掌话平生，冷笑濡需同豕虱。昆山片玉本无瑕，洗垢瘢痕任人索。此中空洞贮天真，何止容卿数百人。但见娄公容唾面，未应子路不知津。会逢博物为鉴拔，太阿拂拭宁因循。男儿强项不易屈，剪剪羞他拜望尘。席门车辙多长者，虽不事事非长贫。意详文赡诸儒慕，纷纷谁复师班固。膏唇泽舌猎英华，立涸宛如沟浍雨。缨冠门下谩峨峨，鲁国真儒自不多。何时解榻挥金椀，陶然烂醉奚落河。清狂浪语文字饮，不须罗袜衬凌波。芙蓉仙人酒量阔，况有诗客相吟哦。迎宾扫雪尚如何，乘兴扁舟须一过。
良臣会饮于仙庄话次颇闻俗子讥诃次前韵自解兼呈国镇
作者：欧阳澈
朝代：宋
体裁：古风

鸱夷载酒神仙宅，面作缬纹拚卷白。饮馀指掌话平生，冷笑濡需同豕虱。昆山片玉本无瑕，洗垢瘢痕任人索。此中空洞贮天真，何止容卿数百人。但见娄公容唾面，未应子路不知津。会逢博物为鉴拔，太阿拂拭宁因循。男儿强项不易屈，剪剪羞他拜望尘。席门车辙多长者，虽不事事非长贫。意详文赡诸儒慕，纷纷谁复师班固。膏唇泽舌猎英华，立涸宛如沟浍雨。缨冠门下谩峨峨，鲁国真儒自不多。何时解榻挥金碗，陶然烂醉奚落河。清狂浪语文字饮，不须罗袜衬凌波。芙蓉仙人酒量阔，况有诗客相吟哦。迎宾扫雪尚如何，乘兴扁舟须一过。
良臣会饮于仙庄话次颇闻俗子讥诃次前韵自觧兼呈国镇
作者：欧阳澈
朝代：宋

鸱夷载酒神仙宅，面作缬纹拚卷白。
饮余指掌话平生，冷笑濡需同豕虱。
昆山片玉本无瑕，洗垢瘢痕任人索。
此中空洞贮天真，何止容卿数百人。
但见娄公容唾面，未应子路不知津。
会逢博物为鉴拔，太阿拂拭宁因循。
男儿强项不易屈，剪剪羞他拜望尘。
席门车辙多长者，虽不事事非长贫。
意详文赡诸儒慕，纷纷谁復师班固。
膏唇泽舌猎英华，立涸宛如沟浍雨。
缨冠门下谩峩峩，鲁国真儒自不多。
何时解榻挥金椀，陶然烂醉奚落河。
清狂浪语文字饮，不须罗袜衬凌波。
芙蓉仙人酒量阔，况有诗客相吟哦。
迎宾扫雪尚如何，乘兴扁舟须一过。
良臣聚饮梅仙庄和多字韵
作者：欧阳澈
朝代：宋
体裁：七言律诗

牛羊茁处绿骈罗，几载鸱夷得趣多。麈尾谈清争嚼麝，笔头草小换笼鹅。杯行自鄙红裙饮，咏罢人传白雪歌。采摘溪山凭句法，倚风拾得只长哦。
虞美人
作者：欧阳澈
朝代：宋
体裁：词

玉楼缥缈孤烟际。徙倚愁如醉。雁来人远暗销魂。帘捲一钩新月、怯黄昏。那人音信全无个。幽恨谁凭破。扑花蝴蝶若知人。为我一场清梦、去相亲。
虞美人·玉楼缥缈孤烟际
作者：欧阳澈
朝代：宋

玉楼缥缈孤烟际。徒倚愁如醉。雁来人远暗消魂。帘卷一钩新月、怯黄昏。
那人音信全无个。幽恨谁凭破。扑花蝴蝶若知人。为我一场清梦、去相亲。
虞美人·玉楼缥缈孤烟际
作者：欧阳澈
朝代：宋
体裁：词

玉楼缥缈孤烟际。徙倚愁如醉。雁来人远暗消魂。帘卷一钩新月、怯黄昏。那人音信全无个。幽恨谁凭破。扑花蝴蝶若知人。为我一场清梦、去相亲。
蝶恋花·拉朝宗小饮
作者：欧阳澈
朝代：宋

红叶飘风秋欲暮。送目层楼，帘卷西山雨。解榻聚宾挥玉麈。风流只欠王夷甫。质剑为公沽绿醑。涤濯吟魂，拟摘黄花句。醉眼瞢腾携手处。谢池风月谁分付。
蝶恋花·拉朝宗小饮
作者：欧阳澈
朝代：宋
体裁：词

红叶飘风秋欲暮。送目层楼，帘捲西山雨。解榻聚宾挥玉麈。风流只欠王夷甫。质剑为公沽绿醑。涤濯吟魂，拟摘黄花句。醉眼瞢腾携手处。谢池风月谁分付。
蝶恋花·红叶飘风秋欲暮
作者：欧阳澈
朝代：宋
体裁：词

红叶飘风秋欲暮。
送目层楼，帘卷西山雨。
解榻聚宾挥玉尘。
风流只欠王夷甫。
质剑为公沽绿醑。
涤濯吟魂，拟摘黄花句。
醉眼瞢腾携手处。
谢池风月谁分付。
览丁渥异梦记戏书一绝示内人
作者：欧阳澈
朝代：宋
体裁：七言绝句

梦魂千里入巫峰，况在鸳帏咫尺中。笔洒新诗宜赠我，临风幸免倩征鸿。
诸友乘兴拉谒吴朝宗因次韵
作者：欧阳澈
朝代：宋
体裁：七言律诗

扁舟乘兴叩寒门，闭户先生不让孙。白雪郢人亲到耳，青天广客迥披云。吟行牛渚裁佳句，坐对鸡窗嗜古文。淡泊交情俱耐久，几多潇洒寄琴樽。
读余逢辰旧唱和诗
作者：欧阳澈
朝代：宋

哲匠居邻剑水傍，笔端疑化剑锋铓。雕镌丽景春工巧，煅炼佳词武库张。字字泓澄清妒月，篇篇耿介烈含霜。楼成白玉归天府，掷下珠玑满锦囊。
读余逢辰旧唱和诗
作者：欧阳澈
朝代：宋

哲匠居邻剑水傍，笔端疑化剑锋铓。
雕镌丽景春工巧，煅炼佳词武库张。
字字泓澄清妬月，篇篇耿介烈含霜。
楼成白玉归天府，掷下珠玑满锦囊。
读傅岩居士旧诗轴有感
作者：欧阳澈
朝代：宋

黄鹄凌云不可寻，遗音流落感人心。
朱颜绿髩留难驻，明月清风古到今。
韫椟有时惊卞璞，绝絃无地置牙琴。
傅岩萧瑟伤心处，一局文楸锁竹林。
读傅岩居士旧诗轴有感
作者：欧阳澈
朝代：宋

黄鹄凌云不可寻，遗音流落感人心。朱颜绿鬓留难驻，明月清风古到今。韫椟有时惊卞璞，绝弦无地置牙琴。傅岩萧瑟伤心处，一局文楸锁竹林。
读掲伯彻旧诗轴
作者：欧阳澈
朝代：宋

剑气光芒射斗牛，剑池风物占清幽。
天教间出英雄士，人独推尊翰墨流。
几为诗魔生太瘦，常因清圣肆狂游。
高吟逸轴成何事，可惜昇平漫白头。
读揭伯彻旧诗轴
作者：欧阳澈
朝代：宋

剑气光芒射斗牛，剑池风物占清幽。天教间出英雄士，人独推尊翰墨流。几为诗魔生太瘦，常因清圣肆狂游。高吟逸轴成何事，可惜升平漫白头。
读萧防遇仙传戏书一绝
作者：欧阳澈
朝代：宋

华阳宫阙杳难寻，空有遗踪古到今。不识萧郎仙去后，床头花酝共谁斟。
读萧防遇仙传戏书一绝
作者：欧阳澈
朝代：宋

华阳宫阙杳难寻，空有遗踪古到今。
不识萧郎仙去后，床头花醖共谁斟。
谒希哲不遇轩上走笔
作者：欧阳澈
朝代：宋
体裁：七言律诗

一轩虚敞静无尘，笑揖遥岑作主人。兴似子猷来访戴，情同荀鹤误寻真。重披药箓聊忘倦，侧听蝉吟试爽神。赖得好风知我意，幽香拂掠袭衣巾。
谢人惠紫竹杖
作者：欧阳澈
朝代：宋

王猷珍重惠龙孙，策险扶危价莫论。烂醉悬钱游酒域，狂吟步月打僧门。虚心尚有凌云操，劲节元无染泪痕。寄语香山居士道，朱藤从此未为尊。
谢人惠紫竹杖
作者：欧阳澈
朝代：宋

王猷珍重惠龙孙，策险扶危价莫论。
烂醉悬钱游酒域，狂吟步月打僧门。
虚心尚有凌云操，劲节元无染涙痕。
寄语香山居士道，朱藤从此未为尊。
踏莎行
作者：欧阳澈
朝代：宋

罗幕风轻，水沈烟细。杯行笑拥东山妓。酬歌何惜锦缠头，清音暗绕梁尘起。银甲弹筝，碧桃荐味。举觞飞白拚沈醉。花窗弄月晚归来，门迎蜡炬笙箫沸。
踏莎行·罗幕风轻
作者：欧阳澈
朝代：宋
体裁：词

罗幕风轻，水沈烟细。
杯行笑拥东山妓。
酬歌何惜锦缠头，清音暗绕粱尘起。
银甲弹筝，碧桃荐味。
举觞飞白拚沈醉。
花窗弄月晚归来，门迎蜡炬笙箫沸。
踏莎行·雁字书空
作者：欧阳澈
朝代：宋
体裁：词

雁字书空，橘星垂槛。江天水墨秋光晚。香丝袅袅祝尧年，公庭锡宴挥金碗。醉索蛮笺，狂吟象管。珠玑灿灿惊人眼。遏云更倩雪儿歌，从教拍碎红牙板。
轩前菊蕊将绽因书四韵示希喆约九日聚饮于此
作者：欧阳澈
朝代：宋
体裁：七言律诗

菊英装点近芳辰，风掠清香已袭人。端的樊川携玉液，来同靖节赏金尘。藏阄戏赌杯中物，投辖坚留座上宾。恶客不容污我社，摛云要扫笔锋神。
过巴川
作者：欧阳澈
朝代：宋

凭高因赋遏云篇，曳屣狂歌放昔贤。未遂相如荣驷马，且寻师正傲清泉。悲吟玉未经三献，羞涩囊空乏一钱。典却春衣常独酌，从教邸主笑鸢肩。
过巴川
作者：欧阳澈
朝代：宋

凭高因赋遏云篇，曵屣狂歌放昔贤。
未遂相如荣驷马，且寻师正傲清泉。
悲吟玉未经三献，羞涩囊空乏一钱。
典却春衣常独酌，从教邸主笑鸢肩。
过般若寺纳凉
作者：欧阳澈
朝代：宋

火云亭午欲烧空，避暑联翩过梵宫。磬韵唤回蝴蝶梦，巾纱立破芰荷风。竹林道客欲长往，河朔高人兴未穷。谁似汤休能处病，索诗吟笑慰相逢。
过般若寺纳凉
作者：欧阳澈
朝代：宋

火云亭午欲烧空，避暑聨翩过梵宫。
磬韵唤回蝴蝶梦，巾纱立破芰荷风。
竹林道客欲长往，河朔高人兴未穷。
谁似汤休能处病，索诗吟笑慰相逢。
述怀寄仲宝
作者：欧阳澈
朝代：宋
体裁：七言律诗

鸡窗俛默谢尘嚣，炙手权门懒折腰。节操刚持忠孝砺，胸襟常以古今浇。萧条陋巷閒三径，牢落生涯寄一瓢。何日高轩能我过，竹林清集共逍遥。
送吴教授古诗
作者：欧阳澈
朝代：宋

公不见先朝谪仙李太白，晦迹嵩山号诗客。奇禽就掌食无猜，藉藉雄名振京国。四明狂客素怜才，解龟换酒称奇特。白衣从此步花砖，秀拔儒林人所则。煌煌文焰万丈长，散落人间伴明月。又不见昌黎巨儒韩退之，天才颖脱囊中锥。反刓刬伪格以正，取心注手了无疑。横经太学明师道，质疑辨惑为蓍龟。一言曲尽教育术，业精于勤荒于嬉。赫然千载誉愈尊，太山北斗谁敢欺。二公才德冠天下，青史褒名卓难亚。读之每恨世不同，操彗无由渐德化。延陵先生当盛时，卓荦英姿独继之。万言倚马亦何待，睥睨谪仙当并驰。抵排异端志不拔，真欲砺行参昌黎。笔端绮靡追造化，胸中浩气蟠蛟螭。壮年唾手拾高第，锦绣文章喧帝里。飘飘意气凌碧云，回视尘踪如脱屣。龙墀承命来临川，绛帐谈经历数年。微言奥义潜启发，残膏剩馥多流传。抠衣幸与诸生列，饫听绪言疑已决。自嗟管见如醯鸡，若非先生覆难彻。惜哉虚往未实归，洗心方拟叩精微。夫何瓜代忽尔至，征航欲解归王畿。秋风未晚莲吐香，莼美鲈肥正好尝。行矣景物供吟兴，剩摘佳篇投锦囊。风月翰林能继踵，此去禁庭当擢用。传闻红叶满阶前，久俟高才能吟讽。文章吏部既摩肩，声闻行当冠日边。愿为霖雨苏民望，庶使螭头压众贤。鲰生荷德诚非浅，别拜谁能无眷恋。惟蕲爵过二唐贤，乃副承恩多士愿。
送吴教授古诗
作者：欧阳澈
朝代：宋

公不见先朝谪仙李太白，晦迹嵩山号诗客。
奇禽就掌食无猜，藉藉雄名振京国。
四明狂客素怜才，解龟换酒称奇特。
白衣从此步花砖，秀拔儒林人所则。
煌煌文焰万丈长，散落人间伴明月。
又不见昌黎巨儒韩退之，天才颖脱囊中锥。
反刓刬僞格以正，取心注手了无疑。
横经太学明师道，质疑辨惑为蓍龟。
一言曲尽教育术，业精于勤荒于嬉。
赫然千载誉愈尊，太山北斗谁敢欺。
二公才德冠天下，青史褒名卓难亚。
读之毎恨世不同，操篲无由渐德化。
延陵先生当盛时，卓荦英姿独继之。
万言倚马亦何待，睥睨谪仙当并驰。
抵排异端志不拔，真欲砺行参昌黎。
笔端绮靡追造化，胸中浩气蟠蛟螭。
壮年唾手拾高第，锦绣文章喧帝里。
飘飘意气凌碧云，回视尘踪如脱屣。
龙墀承命来临川，绛帐谈经历数年。
微言奥义潜启发，残膏剩馥多流传。
抠衣幸与诸生列，饫听绪言疑已决。
自嗟管见如酰鸡，若非先生覆难彻。
惜哉虚往未实归，洗心方拟叩精微。
夫何瓜代忽尔至，征航欲解归王畿。
秋风未晚莲吐香，莼美鲈肥正好尝。
行矣景物供吟兴，剩摘佳篇投锦囊。
风月翰林能继踵，此去禁庭当擢用。
传闻红叶满阶前，久俟高才能吟讽。
文章吏部既摩肩，声闻行当冠日边。
愿为霖雨苏民望，庶使螭头压众贤。
鲰生荷德诚非浅，别拜谁能无眷恋。
惟蕲爵过二唐贤，乃副承恩多士愿。
遣兴示子贤
作者：欧阳澈
朝代：宋

安贫万事秖随缘，羞涩囊空乏一钱。浊酒难赊应有恨，焦琴屡典已无弦。饭盂抄雪唯求饱，茗盌翻涛喜自煎。锦里先生有诗卷，破愁时诵两三篇。
遣兴示子贤
作者：欧阳澈
朝代：宋
体裁：七言律诗

安贫万事秖随缘，羞涩囊空乏一钱。浊酒难赊应有恨，焦琴屡典已无弦。饭盂抄雪唯求饱，茗碗翻涛喜自煎。锦里先生有诗卷，破愁时诵两三篇。
遣兴示子贤
作者：欧阳澈
朝代：宋

安贫万事秖随缘，羞涩囊空乏一钱。
浊酒难赊应有恨，焦琴屡典已无絃。
饭盂抄雪唯求饱，茗盌翻涛喜自煎。
锦里先生有诗卷，破愁时诵两三篇。
醉中食鲙歌
作者：欧阳澈
朝代：宋

君不见秋风未发鲈正肥，张翰思归心欲飞。
又不见田文有客歌弹铗，为叹无鱼声激烈。
水晶细鲙落金盘，须信江南味中绝。
山谷曾名醒酒冰，一筯未尝延俗客。
助盘橙橘荐甘酸，入口琼瑶碎牙颊。
扶起嵇康頽玉山，涤破乐天醉吟魄。
烹龙炮凤未云珍，策勲终是愧霜鳞。
江湖散人兴不浅，为羡此品常埀纶。
有时举竿获锦鲤，玉屑花中拚烂醉。
笑他大嚼市廛流，浪说屠门能快意。
灵运池中蓄颇多，扬鬐鼓鬛戏清波。
知我平生嗜此癖，霜刀细缕红玉搓。
典衣沽酒试轰饮，缬纹入面春风和。
男儿大抵皆忼慨，功名未必常蹉跎。
醉来击剑歌白雪，閒愁万斛俱消磨。
杯盘虽冷落，风月输吟哦。
逸气射斗牛，无人识太阿。
俗态翻云仍覆雨，世情炙手扰张罗。
丈夫富贵当自致，耻傍权门効女萝。
雄圗自许羞俯仰，请看毫端食鲙歌。
醉中食鲙歌
作者：欧阳澈
朝代：宋

君不见秋风未发鲈正肥，张翰思归心欲飞。又不见田文有客歌弹铗，为叹无鱼声激烈。水晶细鲙落金盘，须信江南味中绝。山谷曾名醒酒冰，一箸未尝延俗客。助盘橙橘荐甘酸，入口琼瑶碎牙颊。扶起嵇康颓玉山，涤破乐天醉吟魄。烹龙炮凤未云珍，策勋终是愧霜鳞。江湖散人兴不浅，为羡此品常垂纶。有时举竿获锦鲤，玉屑花中拚烂醉。笑他大嚼市廛流，浪说屠门能快意。灵运池中蓄颇多，扬鬐鼓鬣戏清波。知我平生嗜此癖，霜刀细缕红玉搓。典衣沽酒试轰饮，缬纹入面春风和。男儿大抵皆忼慨，功名未必常蹉跎。醉来击剑歌白雪，閒愁万斛俱消磨。杯盘虽冷落，风月输吟哦。逸气射斗牛，无人识太阿。俗态翻云仍覆雨，世情炙手扰张罗。丈夫富贵当自致，耻傍权门效女萝。雄图自许羞俯仰，请看毫端食鲙歌。
醉吟
作者：欧阳澈
朝代：宋
体裁：七言绝句

酒酣逸气射星斗，自恨无人识马周。试拂青蛇歌易水，溪山应有鬼神愁。
重九前一日对菊戏书
作者：欧阳澈
朝代：宋

菊吐金英已满篱，持杯指准赏芳菲。有巾可漉还无酿，载酒何人是白衣。
重九前一日对菊戏书
作者：欧阳澈
朝代：宋

菊吐金英已满篱，持杯指凖赏芳菲。
有巾可漉还无酿，载酒何人是白衣。
重九日醉中与世弼游华严寺
作者：欧阳澈
朝代：宋

拨云来谒野僧家，刮眼秋光望裏赊。
槛菊凋零金蕊碎，庭花袅娜玉冠斜。
遣怀诗笔摛春锦，破闷茶瓯捧雪花。
却笑远公延靖节，何须把盏醉流霞。
重九日醉中与世弼游华严寺
作者：欧阳澈
朝代：宋

拨云来谒野僧家，刮眼秋光望里赊。槛菊凋零金蕊碎，庭花袅娜玉冠斜。遣怀诗笔摛春锦，破闷茶瓯捧雪花。却笑远公延靖节，何须把盏醉流霞。
重游寥阳洞有感
作者：欧阳澈
朝代：宋
体裁：古风

寻真曾到寥阳殿，小立廊腰花影转。飞琼仙子下瑶台，绰约云鬟眼波剪。水沈烟断一帘秋，醉睡海棠红玉软。武陵归去探年华，扬州一梦烟波远。重来风物恰依然，爱日融融烟素卷。洞门寂历锁长春，异木槎枒插天半。霞衣冉冉媚东风，绿锁窗前重识面。酒酣春笋理琵琶，曲终依约含幽怨。人间名利几时休，马行不驻空留恋。桃花流水古犹今，回首碧云人不见。
金凤花
作者：欧阳澈
朝代：宋

巧剪金英似欲飞，恍疑平世凤来仪。
嘉名独冠群花首，底亊君王尚未知。
金凤花
作者：欧阳澈
朝代：宋

巧剪金英似欲飞，恍疑平世凤来仪。嘉名独冠群花首，底事君王尚未知。
陈钦若时寓盘龙作诗寄之因纪吟咏之美
作者：欧阳澈
朝代：宋

凛凛冰霜嚼齿牙，沈沈清夜咏檐花。
摩云气逸干星斗，落纸词妍带绮霞。
醉扫麝煤奔渇骥，困纡象管引秋蛇。
拟寻红树赓诗社，却日挥戈不许斜。
陈钦若时寓盘龙作诗寄之因纪吟咏之美
作者：欧阳澈
朝代：宋

凛凛冰霜嚼齿牙，沈沈清夜咏檐花。摩云气逸干星斗，落纸词妍带绮霞。醉扫麝煤奔渴骥，困纡象管引秋蛇。拟寻红树赓诗社，却日挥戈不许斜。
题良臣登云阁
作者：欧阳澈
朝代：宋

翚飞高阁势凌云，端拟云衢致此身。直跃鲁梯千尺峻，高攀蟾窟一枝春。廓然眼界同霞域，快矣襟袍绝点尘。髣髴麻姑亭上景，方平应约此相亲。丹楹崛起拂云端，平步危梯入广寒。脱屣伫当腾鹤驭，飞凫终拟附鹏抟。半天风雨凭栏咏，万里江山指掌看。十二楼台多胜概，惭无诗思剪裁难。
题良臣登云阁·其一
作者：欧阳澈
朝代：宋
体裁：七言律诗

翚飞高阁势凌云，端拟云衢致此身。直跃鲁梯千尺峻，高攀蟾窟一枝春。廓然眼界同霞域，快矣襟袍绝点尘。髣髴麻姑亭上景，方平应约此相亲。
题良臣登云阁·其二
作者：欧阳澈
朝代：宋

丹楹崛起拂云端，平步危梯入广寒。脱屣伫当腾鹤驭，飞凫终拟附鹏抟。半天风雨凭栏咏，万里江山指掌看。十二楼台多胜概，惭无诗思剪裁难。
题良臣登云阁·其二
作者：欧阳澈
朝代：宋

丹楹崛起拂云端，平步危梯入广寒。
脱屣伫当腾鹤驭，飞鳬终拟附鹏抟。
半天风雨凭栏咏，万里江山指掌看。
十二楼台多胜概，惭无诗思剪裁难。
饮中示子贤诸友七绝颇愧狂斐
作者：欧阳澈
朝代：宋

时来一钓会连鳌，舌在谁羞旧缊袍。风骨自惭非太白，高吟大醉浪推豪。江陵素乏橘千株，贫甚唯收柿叶书。拟叩富儿谋贷粟，及门无奈足趑趄。锻鍊新诗数百篇，郊寒岛瘦慕前贤。高山流水知音少，不及人间鬼使钱。飘飘逸气薄云霓，功烈羞谈管仲卑。业就凌烟终有分，桂林谁谓便无枝。袍襟帽角走红尘，却扫穷经务日新。将相公侯本无种，未应不及卖浆人。功名端拟位三槐，发策惭无八斗才。寂寞云斋且稽古，披香指日扫松煤。不作群儿浪谤伤，致身蕲处谏台霜。功成野服便萧散，会见裴公绿野堂。
饮中示子贤诸友七绝颇愧狂斐·其一
作者：欧阳澈
朝代：宋
体裁：七言绝句

时来一钓会连鳌，舌在谁羞旧缊袍。风骨自惭非太白，高吟大醉浪推豪。
饮中示子贤诸友七绝颇愧狂斐·其七
作者：欧阳澈
朝代：宋
体裁：七言绝句

不作群儿浪谤伤，致身蕲处谏台霜。功成野服便萧散，会见裴公绿野堂。
饮中示子贤诸友七绝颇愧狂斐·其三
作者：欧阳澈
朝代：宋

锻炼新诗数百篇，郊寒岛瘦慕前贤。
高山流水知音少，不及人间鬼使钱。
饮中示子贤诸友七绝颇愧狂斐·其三
作者：欧阳澈
朝代：宋

锻鍊新诗数百篇，郊寒岛瘦慕前贤。高山流水知音少，不及人间鬼使钱。
饮中示子贤诸友七绝颇愧狂斐·其二
作者：欧阳澈
朝代：宋

江陵素乏橘千株，贫甚唯收柿叶书。拟叩富儿谋贷粟，及门无奈足趑趄。
饮中示子贤诸友七绝颇愧狂斐·其二
作者：欧阳澈
朝代：宋

江陵素乏橘千株，贫甚唯收柿叶书。
拟叩富儿谋贷粟，及门无奈足趦趄。
饮中示子贤诸友七绝颇愧狂斐·其五
作者：欧阳澈
朝代：宋
体裁：七言绝句

袍襟帽角走红尘，却扫穷经务日新。将相公侯本无种，未应不及卖浆人。
饮中示子贤诸友七绝颇愧狂斐·其六
作者：欧阳澈
朝代：宋
体裁：七言绝句

功名端拟位三槐，发策惭无八斗才。寂寞云斋且稽古，披香指日扫松煤。
饮中示子贤诸友七绝颇愧狂斐·其四
作者：欧阳澈
朝代：宋
体裁：七言绝句

飘飘逸气薄云霓，功烈羞谈管仲卑。业就凌烟终有分，桂林谁谓便无枝。
句
作者：欧阳焘
朝代：宋

冰井有泓闲漱玉，火山无焰谩生烟。恭公遗治传耆旧，元结雄文载简编。
句·其一
作者：欧阳焘
朝代：宋

冰井有泓闲漱玉，火山无焰谩生烟。
句·其一
作者：欧阳焘
朝代：宋

冰井有泓闲潄玉，火山无焰谩生烟。
句·其二
作者：欧阳焘
朝代：宋

恭公遗治传耆旧，元结雄文载简编。
答田端彦
作者：欧阳献
朝代：宋
体裁：五言绝句

莫嗟骐骥老，不识云台仗。此骥天所月，未易论得丧。
赠田端彦
作者：欧阳献
朝代：宋

守节固穷匪易事，铁中谁许斗铮铮。闻道新除右仆射，难留高卧老先生。能令馀党留残息，必有昌言佐盛明。我欲效颦嗟老矣，西风回首涕纵横。
赠田端彦
作者：欧阳献
朝代：宋

守节固穷匪易事，铁中谁许鬬铮铮。
闻道新除右仆射，难留高卧老先生。
能令余党留残息，必有昌言佐盛明。
我欲效颦嗟老矣，西风回首涕纵横。
踏莎行
作者：欧阳珣
朝代：宋

雁字成行，角声悲送。无端又作长安梦。青衫小帽这回来，安仁两鬓秋霜重。孤馆灯残，小楼钟动。马蹄踏破前村冻。平生牵系为浮名，名垂万古知何用。
题铁作池上亭
作者：欧阳程
朝代：宋

凿开幽境泛流萍，回合波閒小洞庭。寒影倒吞凌汉树，冷光高浴半天星。鱼翻锦鬣波纹皱，鹭洗霜翎水气腥。昨夜蛟龙忽飞去，满天风雨震雷霆。
题铁作池上亭
作者：欧阳程
朝代：宋

凿开幽境泛流萍，迴合波閒小洞庭。
寒影倒吞凌汉树，冷光高浴半天星。
鱼翻绵鬣波纹皱，鹭洗霜翎水气腥。
昨夜蛟龙忽飞去，满天风雨震雷霆。
句
作者：欧阳经
朝代：宋

林青乍听莺声唤，花嫩初笼日影迟。峰头华创占瑰奇，下视湖山迤逦卑。小桃斜映绿杨丝，激水泠泠漾日晖。
句·其一
作者：欧阳经
朝代：宋

林青乍听莺声唤，花嫩初笼日影迟。
句·其一
作者：欧阳经
朝代：宋

林青乍听鶑声唤，花嫩初笼日影迟。
句·其三
作者：欧阳经
朝代：宋

小桃斜映绿杨丝，激水泠泠漾日晖。
句·其二
作者：欧阳经
朝代：宋

峰头华创占瑰奇，下视湖山迤逦卑。
句·其二
作者：欧阳经
朝代：宋

峰头华创占瓌奇，下视湖山迤逦卑。
贞女峡
作者：欧阳经
朝代：宋
体裁：七言绝句

退之雄文露天巧，梦得清诗挥秀格。迨今声名三百年，文字山水相辉赫。
公宇芦
作者：欧阳詹
朝代：宋

渔家分得两三茎，公退徐吟思倍清。官满不将归旧隐，萧萧留与后人听。
公宇芦
作者：欧阳詹
朝代：宋

渔家分得两三茎，公退徐吟思倍清。
官满不将归旧隠，萧萧留与后人听。
句
作者：欧阳詹
朝代：宋

啼猿非有恨，行客自多悲。不知吹者意，何似听人心。横琴遮远洞，举手出高峰。
句·其三
作者：欧阳詹
朝代：宋

横琴遮远洞，举手出高峰。
句·其二
作者：欧阳詹
朝代：宋

不知吹者意，何似听人心。
句
作者：欧阳识
朝代：宋

资水西来兼邵水，龙山横鹜际梅山。
题睢阳五老图
作者：欧阳谦之
朝代：宋

厚德良多积善根，贤才他日在儿孙。
当知相里非凡壻，岂有陈平久席门。
五老绘图千载誉，群公诗礼百年存。
凭君挟取传家学，青史贤良有后昆。
题睢阳五老图
作者：欧阳谦之
朝代：宋

厚德良多积善根，贤才他日在儿孙。当知相里非凡婿，岂有陈平久席门。五老绘图千载誉，群公诗礼百年存。凭君挟取传家学，青史贤良有后昆。
临江仙·涧碧山红粉烂漫
作者：欧阳辟
朝代：宋
体裁：词

涧碧山红粉烂漫，烟萝远映霜枫。倚阑人在暮云东。遥天垂众壑，平地起孤峰。大好家山重九日，尊前切莫匆匆。黄花消息雁声中。寻芳须未晚，与客且携筇。
卜居
作者：欧阳鈇
朝代：宋

此生老矣益飘零，汤餠来年又何所。
是身如寓敢求安，更筑小轩名以寓。
凭谁叫阍与帝语，有客多艰乃如许。
水花为客啼红雨。
卜居
作者：欧阳鈇
朝代：宋

此生老矣益飘零，汤饼来年又何所。是身如寓敢求安，更筑小轩名以寓。凭谁叫阍与帝语，有客多艰乃如许。水花为客啼红雨。
句
作者：欧阳鈇
朝代：宋

细雨双飞鹭，寒蓑独钓船。梦回千里外，灯转一窗深。谁知花过半，才与酒相寻。故人惊会面，新恨说从头。月白玄猿哭，更残络纬悲。语离遽何许，话旧复何时。巷南巷北人招饮，一雨一晴花耐看。有客过门湖海士，隔篱呼酒咄嗟间。梦回金马玉堂上，文在冰瓯雪碗中。青山如故情非故，芳草唤愁诗遣愁。扰扰征人相顾语，萧萧落木不胜秋。风色似传花信到，夕阳微放柳梢晴。千里归来人事改，十年犹幸此身存。爱山如爱酒，畏暑如畏虎。出门寻旧游，缺月四更吐。更阑待月华，风露寒欲僵。读书岂为官。心清时自暑。
句·其一
作者：欧阳鈇
朝代：宋

细雨双飞鹭，寒蓑独钓船。
句·其七
作者：欧阳鈇
朝代：宋

语离遽何许，话旧复何时。
句·其七
作者：欧阳鈇
朝代：宋

语离遽何许，话旧復何时。
句·其三
作者：欧阳鈇
朝代：宋

谁知花过半，才与酒相寻。
句·其三
作者：欧阳鈇
朝代：宋

谁知花过半，纔与酒相寻。
句·其九
作者：欧阳鈇
朝代：宋

有客过门湖海士，隔篱呼酒咄嗟间。
句·其二
作者：欧阳鈇
朝代：宋

梦回千里外，灯转一窗深。
句·其五
作者：欧阳鈇
朝代：宋

天上张公子，云间陆士龙。
句·其八
作者：欧阳鈇
朝代：宋

巷南巷北人招饮，一雨一晴花耐看。
句·其六
作者：欧阳鈇
朝代：宋

月白玄猿哭，更残络纬悲。
句·其十
作者：欧阳鈇
朝代：宋
体裁：句

梦回金马玉堂上，文在冰瓯雪碗中。
句·其十一
作者：欧阳鈇
朝代：宋
体裁：句

青山如故情非故，芳草唤愁诗遣愁。
句·其十七
作者：欧阳鈇
朝代：宋
体裁：句

读书岂为官。
句·其十三
作者：欧阳鈇
朝代：宋
体裁：句

风色似传花信到，夕阳微放柳梢晴。
句·其十二
作者：欧阳鈇
朝代：宋
体裁：句

扰扰征人相顾语，萧萧落木不胜秋。
句·其十五
作者：欧阳鈇
朝代：宋
体裁：句

爱山如爱酒，畏暑如畏虎。出门寻旧游，缺月四更吐。
句·其十八
作者：欧阳鈇
朝代：宋
体裁：句

心清时自暑。
句·其十六
作者：欧阳鈇
朝代：宋
体裁：句

更阑待月华，风露寒欲僵。
句·其十四
作者：欧阳鈇
朝代：宋
体裁：句

千里归来人事改，十年犹幸此身存。
句·其四
作者：欧阳鈇
朝代：宋

故人惊会面，新恨说从头。
和伍武仲
作者：欧阳鈇
朝代：宋
体裁：七言绝句

未知一岁于此水，几回照影惭栖栖。失身竟堕管城计，错路不为田舍儿。
和伍武仲
作者：欧阳鈇
朝代：宋

未知一岁於此水，几回照影惭栖栖。
失身竟堕管城计，错路不为田舍儿。
游愚堂
作者：欧阳鈇
朝代：宋
体裁：古风

闻说名园尚修竹，花压颓垣笋穿屋。雨痕半掩壁间题，饥鼠跳梁狐昼啼。前人已为后人笑，后人更使谁人悼。呜呼全盛几时奈衰何，古人兴废何其多。
示二子
作者：欧阳鈇
朝代：宋
体裁：古风

先君以官贫，我仍遗以安。但愿两儿健，扶持一翁孱。何须待门生，悠然柴桑閒。
禾山秋兴
作者：欧阳鈇
朝代：宋

生计嗟乌有，谁人问子虚。西风五更雨，南雁数行书。衰朽儿童笑，飘流岁月馀。秋深新病起，吾志在吾庐。夜起集万感，胡为淹此留。诗成夔子国，人在仲宣楼。络纬声中泪，芭蕉雨里愁。遥知屡门倚，应念有方游。
禾山秋兴·其一
作者：欧阳鈇
朝代：宋

生计嗟乌有，谁人问子虚。
西风五更雨，南雁数行书。
衰朽儿童笑，飘流岁月余。
秋深新病起，吾志在吾庐。
禾山秋兴·其一
作者：欧阳鈇
朝代：宋

生计嗟乌有，谁人问子虚。西风五更雨，南雁数行书。衰朽儿童笑，飘流岁月馀。秋深新病起，吾志在吾庐。
禾山秋兴·其二
作者：欧阳鈇
朝代：宋

夜起集万感，胡为淹此留。
诗成夔子国，人在仲宣楼。
络纬声中泪，芭蕉雨裏愁。
遥知屡门倚，应念有方游。
禾山秋兴·其二
作者：欧阳鈇
朝代：宋

夜起集万感，胡为淹此留。诗成夔子国，人在仲宣楼。络纬声中泪，芭蕉雨里愁。遥知屡门倚，应念有方游。
绝句
作者：欧阳鈇
朝代：宋

恋树残红湿不飞，杨花雪落木生衣。年来百念成灰冷，无语送春春自归。桑麻得雨更青葱，芍药留春结晚红。怪得鸟声如许好，此身还在乱山中。为怜红杏亚枝斜，看到斜阳送乱鸦。又是一春穷不死，天教留眼看莺花。篷窗卧听疏疏雨，却是芭蕉夜半声。烟浪蔽天天倚盖，略容一点白鸥明。
绝句·其一
作者：欧阳鈇
朝代：宋
体裁：七言绝句

恋树残红湿不飞，杨花雪落木生衣。年来百念成灰冷，无语送春春自归。
绝句·其三
作者：欧阳鈇
朝代：宋

为怜红杏亚枝斜，看到斜阳送乱鸦。又是一春穷不死，天教留眼看莺花。
绝句·其三
作者：欧阳鈇
朝代：宋

为怜红杏亚枝斜，看到斜阳送乱鸦。
又是一春穷不死，天教留眼看鶑花。
绝句·其二
作者：欧阳鈇
朝代：宋
体裁：七言绝句

桑麻得雨更青葱，芍药留春结晚红。怪得鸟声如许好，此身还在乱山中。
绝句·其四
作者：欧阳鈇
朝代：宋

篷窗卧听疎疎雨，却是芭蕉夜半声。
烟浪蔽天天倚盖，略容一点白鸥明。
绝句·其四
作者：欧阳鈇
朝代：宋

篷窗卧听疏疏雨，却是芭蕉夜半声。烟浪蔽天天倚盖，略容一点白鸥明。
状元峰
作者：欧阳麟
朝代：宋
体裁：七言律诗

一峰高耸上参天，地势钟灵出状元。雪霁乍疑抽紫笋，云开忽见吐青莲。平明远捧金乌小，薄暮高擎玉兔圆。独羡唐家贤父子，芳名留得后人传。
句
作者：欽宗
朝代：宋

秋來一鳳向南飛。
歌二首·其一
作者：欽宗朱后
朝代：宋

幼富貴兮厭綺羅裳，長入宮兮陪奉尊陽。
今委頓兮流落異鄉，嗟造化兮速死爲强。
通天巖
作者：歐演
朝代：宋

每逢勝境便留神，一路桃花別漢秦。
繞剎苔封高士蹟，臨溪客問野人津。
紆回松竹看非俗，羅列山川識有真。
踏遍嶺頭天尺五，飄飄已覺迥風塵。
句·其一
作者：歐良
朝代：宋

璧固君所寄，鏡亦妾所惜。
乍可返君璧，妾鏡不可得。
句·其二
作者：歐良
朝代：宋

紅黄冬樹葉，紫翠夕陽山。
踏莎行
作者：歐陽
朝代：宋

雁字成行，角聲悲送。無端又作長安夢。青衫小帽這回來，安仁兩鬢秋霜重。孤館殘燈，小樓鍾動。馬踢踏破前村凍。平生牽繫為浮名，名垂萬古知何用。
句
作者：歐陽光祖
朝代：宋

白髮駸駸吾老矣，名場從此欲投簪。
和朱元晦九曲櫂歌·其一
作者：歐陽光祖
朝代：宋

聽取漁歌說武夷，武夷九曲水漣漪。
放舟理櫂從頭去，三十六峰天下奇。
和朱元晦九曲櫂歌·其一〇
作者：歐陽光祖
朝代：宋

遊遍丹山與翠崖，新村渡口日西頹。
神仙有無不可問，欵乃數聲歸去來。
和朱元晦九曲櫂歌·其七
作者：歐陽光祖
朝代：宋

仙掌峰邊仙浴堂，泉聲戛戛潄琳琅。
流從六曲灘頭去，猶带落花風裏香。
和朱元晦九曲櫂歌·其三
作者：歐陽光祖
朝代：宋

玉女峰臨二曲流，刳心學道幾春秋。
東風不信心如鐵，却放石楠花滿頭。
和朱元晦九曲櫂歌·其九
作者：歐陽光祖
朝代：宋

神仙蛻骨鼓樓山，一去丹霄更不還。
停舟八曲訪遺迹，風雨蕭蕭生暮寒。
和朱元晦九曲櫂歌·其二
作者：歐陽光祖
朝代：宋

一曲回看天鑑池，一邊草木與雲齊。
金龍玉簡無尋處，花自春風鳥自啼。
和朱元晦九曲櫂歌·其五
作者：歐陽光祖
朝代：宋

日日金雞啁哳鳴，仙機巖前冬復春。
繫舟四曲看題石，詩與人存今幾人。
和朱元晦九曲櫂歌·其八
作者：歐陽光祖
朝代：宋

七曲溪邊古寺基，石塘春水綠漪漪。
澄波不見招提影，只有山光似舊時。
和朱元晦九曲櫂歌·其六
作者：歐陽光祖
朝代：宋

五曲溪回屋數椽，上依翠壁下流泉。
幽居不用立名字，大隠一峰高插天。
和朱元晦九曲櫂歌·其四
作者：歐陽光祖
朝代：宋

仙人駕船朝上真，三曲溪流日淺清。
讀書巖前聞鶴唳，恐是舊時絃誦聲。
滿江紅
作者：歐陽光祖
朝代：宋

恰則元宵，燦萬燈、星球如晝。春乍暖、化工未放，十分花柳。和氣並隨燈夕至，一時鍾作人間秀。問煙霄、直上舌含香，文摛繡。命世傑，調元手。荊楚地，淹留久。看日邊追詔，印垂金斗。翠竹蒼松身逾健，蛾兒雪竹人如舊。願湘江、捲入玉壺中，為公壽。
贈篆書吳全仲古風
作者：歐陽光祖
朝代：宋

黄帝史倉初作書，依類象形書亦疏。
獸蹄鳥跡頗奇怪，乾端坤倪微發舒。
周籀大篆十五篇，體製漸與蒼史殊。
秦兼七國有天下，混一土宇同書車。
趙高采歷競新作，胡母博學誇宏橅。
是時小篆方挺出，蒼籀字畫勤芟除。
雲陽繫囚變隸體，世喜簡便爭奔趨。
人文日巧僞日勝，古意自此皆荒蕪。
嶧山野火惟焦蘇，苦縣光和碑亦無。
宣王石鼓後來出，真贋莫訂徒嗟吁。
陽冰凜凜及前輩，字骨瘦硬中敷腴。
潮乎下筆亦清切，杜陵謂與李蔡俱。
寂寥恍已隔千載，遊心藝苑惟長驅。
我朝巨筆惟章徐，武夷近數延陵吳。
吳君心近覷天巧，瘦不露骨肥不粗。
小字銀鈎鐵畫如，大字龍蛇相鬰紆。
上窮羲黄下秦漢，掎摭彝鼎并盤盂。
知音惜無浣花老，侯門欲曳鄒陽裾。
勸君行矣勿留滯，識真四海多通儒。
莫學婦人寫陰符，莫作奇字索酒沽。
摩崖他日頌功德，大字深刻真良圖。
句
作者：歐陽凱士
朝代：宋
体裁：句

冰姿元住藐姑山。
游開山寺
作者：歐陽子槐
朝代：宋

高平北路入禪堂，行轉茅岡上石岡。
壑險橋危需一葦，山深樹古立千章。
禽聲嚦嚦如簧巧，溪曲灣灣似带長。
我欲拂衣登絕頂，低徊吟嘯白雲鄉。
爲琛上人題
作者：歐陽守道
朝代：宋

今日有心還有累，當來無窄亦無寬。
難將世事眉雙皺，盡付塵緣指一彈。
煩惱不從生處有，應酬都向夢中看。
不知向去寬多少，萬里秋空孤月寒。
索胡學聖詩
作者：歐陽守道
朝代：宋

爲候君詩十日留，無詩何以別交遊。
自緣白雪難於和，莫把明珠暗處投。
往施固慙三不報，此鳴儻許兩相酬。
今番但挈空囊去，湘水湘山段段愁。
釣雪歌
作者：歐陽守道
朝代：宋

上天同雲兮雨雪其霏，之子于釣兮在水之湄。
魚潛於淵兮不可求思，泌之洋洋兮可以樂饑。
題興善院凈師月巖圖
作者：歐陽守道
朝代：宋

君不見長安市，擾擾行人如聚蟻。
不惟賈客與廛民，往往冠紳大夫士。
投身閙處思山林，欲歸未歸長苦心。
夜深燈火如白晝，嘔啞絃管喧繁音。
孤客欲眠眠不得，四更五更人暫息。
忽然車轂鳴枕中，百官朝早傳呼亟。
我時起坐一喟然，推窗孤月方流天。
嗟哉市朝不知夜，挹此清景何由緣。
歸求重覓麋鹿伴，塵勞餘業猶羈絆。
高僧過我出畫圖，月照巖心僧仰看。
有巖有月儘佳哉，僧叉不俗何方來。
此巖豈是南海觀，不然五臺峨眉鴈蕩與天台。
巖空月圓僧靜坐，不用話頭勞勘破。
人言腰錢騎鶴上揚州，何如巖中月下從僧遊。
遊金庭觀
作者：歐陽建世
朝代：宋

右軍平昔愛觀鵝，尚有池塘聚淥波。
但見當時塵跡在，徘徊終日對嵯峨。
刻石
作者：歐陽慶甫
朝代：宋

地僻人稀能幾家，清泉漱玉石欹斜。
客來訪我慚無具，洗甑炊香更點茶。
句·其一
作者：歐陽景
朝代：宋

清明時節正穠芳。
句·其三
作者：歐陽景
朝代：宋

徧向蜀都呈巧樣，被人翻入錦紋頭。
句·其二
作者：歐陽景
朝代：宋

最是風流堪賞處，美人收作裛衣香。
與玉泉長老
作者：歐陽景
朝代：宋

金鑾來覓玉泉書，金玉相逢價倍殊。
到了不干藤蔓事，葫蘆自去纏葫蘆。
摸魚兒
作者：歐陽朝陽
朝代：宋

正當紱麟時候，秋香還弄清曉。雙旌五馬人間貴，千里共騰歡笑。人未老。看綠鬢朱顏，贏得花簪帽。獸爐篆嫋。聽檀板輕敲，歌珠一串，依約似蓬島。青雲步，九萬論程未了。芹宮多世儀表。提封晉郡重拈出，留樣他年稱好。書上考。怕種滿棠陰，丹詔催歸早。安期獻棗。對鶴健丹香，龜輕蓮葉，起舞醉清醥。
奉借子進接䍦
作者：歐陽棐
朝代：宋

奉借山公舊接䍦，最宜筇杖與荷衣。
習家池上花初盛，醉後多應倒載歸。
七夕後一日寄陳巨濟
作者：歐陽澈
朝代：宋

高樓昨夜西風轉，耿耿銀河雲葉卷。
擎空皎月弄嬋娟，領略溪山堪指點。
秋光次第磨青銅，一味清凉襲庭院。
遥知天外鵲橋成，織女牛郎會佳燕。
凭高翻憶鳳樓人，慇懃乞巧陳芳奠。
可堪目斷心旌揺，砌成幽恨無人展。
促樽欣得莫逆交，脈脈閒愁憑理遣。
清狂舉白話平生，午夜香燃殘寶篆。
凄凉此際憶年時，爛漫瓊樓興不淺。
世弼再和見贈又次韵復之其詞皆闢其詩中之語·其一
作者：歐陽澈
朝代：宋

功業未能光史册，醉吟且爾會朋遊。
潛心深造詩書府，摘句蘄驚翰墨流。
莘野耕烟須釋耒，磻溪釣月暫乘舟。
風雲一旦逢知已，直取三公位黑頭。
世弼再和見贈又次韵復之其詞皆闢其詩中之語·其二
作者：歐陽澈
朝代：宋

三尺絲桐追古意，一牀文史伴閒身。
寧甘岑寂配前哲，羞逐紛華溷世人。
遵轄喜投延上客，萊衣時戲奉偏親。
由來善惡如冰炭，寄迹於今動擇鄰。
世弼原上晚望和韵見寄因復之·其一
作者：歐陽澈
朝代：宋

綠消暮靄滿空秋，念遠凭高隴上游。
一片孤雲生遠岫，數聲斷雁落寒流。
風前無緒愁聞笛，天際何人誤識舟。
步月可尋巖下叟，試將圓玉鎖神頭。
世弼原上晚望和韵見寄因復之·其二
作者：歐陽澈
朝代：宋

鳩杖吟行笑撥雲，我疑賈島是前身。
名高鄭谷耕烟叟，樂過嚴灘釣月人。
俯聽鳴蛩争唧唧，潛窺宿鳥各親親。
田家有秫俱篘酒，乘興何妨遍訪鄰。
世弼和酬因繼韵以贈之·其一
作者：歐陽澈
朝代：宋

快意不憂原憲病，翛然常作子長遊。
胸中氣焰摩星斗，筆下辭源倒峽流。
閔子家風惟啜水，龜蒙活計在漁舟。
杜陵太瘦多詩苦，白雪無情已滿頭。
世弼和酬因繼韵以贈之·其二
作者：歐陽澈
朝代：宋

擺除塵網縈纒累，占得壺天放曠身。
世業文章俱拔萃，家傳清白恥求人。
鼓琴顔巷貧而樂，褁飯桑門淡以親。
聞說甑塵雖屢矣，不甘貸粟向諸鄰。
世弼讀白樂天放言詩倣其體依前韵作數首見寄因和答之亦倣樂天之體·其一
作者：歐陽澈
朝代：宋

如簧巧語何須聽，似海侯門豈足游。
太華崇高無棄土，滄浪合并納纖流。
未要季子榮親印，已買陶朱佚老舟。
藏器待時須大用，恥争蝸角與蠅頭。
世弼讀白樂天放言詩倣其體依前韵作數首見寄因和答之亦倣樂天之體·其三
作者：歐陽澈
朝代：宋

摶鵬休笑蓬蒿適，燕雀豈知鴻鵠遊。
顔跖賢愚終莫域，渭涇清濁自殊流。
綆長方可探深井，水淺安能泛大舟。
獨愛樂天吟著句，輸贏待看局終頭。
世弼讀白樂天放言詩倣其體依前韵作數首見寄因和答之亦倣樂天之體·其二
作者：歐陽澈
朝代：宋

駟馬華軒終得志，簞瓢捽茹且潛身。
隋珠莫彈排空雀，和璧休投按劍人。
畫史解衣須遇鑑，齊門鼔瑟信難親。
索瘢洗垢從教謗，澡雪襟懷與道鄰。
世弼讀白樂天放言詩倣其體依前韵作數首見寄因和答之亦倣樂天之體·其四
作者：歐陽澈
朝代：宋

言行樞機宜慎發，利名韁鎖苦縈身。
無非入市攫金客，誰似臨畦抱罋人。
鴻雁弟兄猶列序，虎狼父子尚相親。
刀錐不用争蝸角，請學當時闕黨鄰。
借前韵書懷呈顯道
作者：歐陽澈
朝代：宋

結茅高隠倦奔馳，寂寂無人叩竹扉。
快意未能榮駟馬，寧親且爾戲斑衣。
躡雲騰踏終當隠，釣渭栖遲豈久微。
洗垢索瘢何足卹，鑠金衆口任人非。
傅巖小酌於草堂因繼前韵紀贈巖叟·其一
作者：歐陽澈
朝代：宋

遁戢雲巖古景幽，烟霞常伴赤松遊。
陶陶經醉窮千古，落落談玄貫九流。
眷愛猥蒙迎倒屣，追尋常欲棹扁舟。
絲桐古調無人識，毎辱知音爲點頭。
傅巖小酌於草堂因繼前韵紀贈巖叟·其二
作者：歐陽澈
朝代：宋

磊落胸襟造道真，江湖十載自由身。
雖無偉績留當世，恰有清名異衆人。
甪里先生常願友，香山居士毎求親。
摳衣顧我雖幾數，賴得詩翁誘善鄰。
傅巖居士挽詞
作者：歐陽澈
朝代：宋

夢寐江湖僅十年，桑榆投老遁林泉。
知人襟抱藏英鑒，奇我風標喚謫仙。
妙論粲花今已矣，遺編戛玉尚依然。
桐焦里巷知音少，幾對雲齋欲斷絃。
八月十四夜建中二三友過我清話因共把盞賞月從容談笑不覺雲容朦朧桂影淡泊端知是夕聚首騷池再諧佳會遂成四韵
作者：歐陽澈
朝代：宋

冰輪初訝一分虧，結客傳觴笑語遲。
雲漢無端藏兔影，金波恨不蘸蟾枝。
佐樽痛憶飛瓊侣，染翰栽成感鬼詩。
料得中秋月應朗，習池端約捧瓊巵。
原上晚步聞笛有感
作者：歐陽澈
朝代：宋

一笛誰横透晚空，傷懷真作鳥窺籠。
解龜換酒無知已，拾穂行歌喜屢豐。
沐雨秋山遮眼碧，舞風霜葉點溪紅。
老農植杖來相問，藉草高談夕照中。
古詩寄游良臣兼簡陳國鎮
作者：歐陽澈
朝代：宋

虀鹽興淺知無策，謝絕歸來事清白。
亂絲心緒尚紛如，時對風簷獨捫虱。
會雖稽古補前愆，赤水遺珠不難索。
仰公學問又日新，磨礱幸偶謫仙人。
遥知議論到佳處，眉間喜氣常津津。
我慚蹤跡浪萍梗，欲親棐几嗟因循。
飛奴寥落絕問幅，渇心依約生埃塵。
以膠投漆貴耐久，囘光借燭期知貧。
情均骨肉非有素，白玉琢成心始固。
莫學紛紛輕薄兒，世情翻覆成雲雨。
登雲依舊高嵯峨，指掌江山勝概多。
佳眠風物未入夢，疑泛靈槎游絳河。
朅來乘興須一往，飛觴爛醉横秋波。
膺門况有金閨彦，筆驅麗景森吟哦。
悠悠此志遂何日，款段相期踏雪過。
和世弼蓼花
作者：歐陽澈
朝代：宋

粧點千叢蘸碧流，寧甘淡竚對清秋。
白蘋許共揺風細，黄菊欣同占景幽。
羞泄異香招舞蝶，獨施繁艶伴漁舟。
懵騰醉眼牽情處，贏得凄凉一段愁。
和世弼醉題顯道筠軒
作者：歐陽澈
朝代：宋

北窗高隠傲羲皇，旋種琅玕列砌旁。
端許鸞凰同遁戢，不容燕雀亂翺翔。
侵床綠蔭宜欹枕，拂袂清風快捧觴。
好是雨餘良夜午，夢囘添得數分凉。
和世弼雞冠花
作者：歐陽澈
朝代：宋

芳名從古號雞冠，赭豔天然恰一般。
不語宋窗何足賞，難通西谷漫勞看。
倚風縱有如丹頂，遇敵應無似錦翰。
空費栽培污庭砌，到頭不若植芝蘭。
和人題會仙樓
作者：歐陽澈
朝代：宋

朱甍飛峻勢凌烟，卷白樓中悉謫仙。
枕麯頓能逃外果，潄醪端欲繼前賢。
雲屏環列蓬壺境，花錦均鋪水墨天。
滌濯吟魂强裁句，詩成冷笑滿囊錢。
和元詩末篇之意二絕寄友人·其一
作者：歐陽澈
朝代：宋

功名未許書麟閣，吟醉何妨晦竹溪。
舌在自知非久困，且將詩禮教龜兒。
和元詩末篇之意二絕寄友人·其二
作者：歐陽澈
朝代：宋

酒聖會須中北海，機鋒誰敢觸曹溪。
英雄自有囘天力，造化都來只小兒。
和前韵勉子賢學詩
作者：歐陽澈
朝代：宋

雕鐫風月摘佳篇，落筆尤宜法古賢。
淬礪要如礲寶劍，清新蘄似冽寒泉。
會同白句吟披錦，冷笑邕文賣得錢。
詩社獲公添一瑞，苦思須拍閬仙肩。
和前韵紀登高醉中景示世弼諸友
作者：歐陽澈
朝代：宋

芳晨秋興浩無涯，結客凭高酒旋賒。
送目喜觀雲縹緲，狂歌誰顧帽欹斜。
笑他子美看茱實，要學樊川插菊花。
競說今年幸逢閏，再期携手躡烟霞。
和友人同游普安
作者：歐陽澈
朝代：宋

碧雲章句慕湯休，結客來尋物外游。
茗椀翠濤能破悶，棊枰飛雹共忘憂。
須泉况味參師正，愛竹襟懷亞子猷。
好事不須沽酒引，一溪風物自相留。
和友人春日山中即事·其一
作者：歐陽澈
朝代：宋

斂翅歸來口欲緘，結茅遁戢寄雲巖。
𨊵輈聒耳思抛彈，薜荔縈牆未肯芟。
閒笑蜜蜂空採撲，静聽雛燕語呢喃。
翛然頓釋人間累，設穽維防餓虎饞。
和友人春日山中即事·其二
作者：歐陽澈
朝代：宋

杜門卻掃絕機緘，砥節端如萬仞巖。
澗底無鼇休擲釣，路傍有草倩誰芟。
披襟嫩竹敲風細，支枕幽禽鬬語喃。
底事曉來無挾彈，爲嫌屋上集烏饞。
和友人榴花
作者：歐陽澈
朝代：宋

薰風吹綻絳香囊，碧玉叢中巧剪裝。
剛對炎曦争灼爍，羞同凡卉競芬芳。
動人來把驪珠吐，照眼潛將蜀錦張。
詩思爲伊牽引煞，暗隨蝴蝶夢池塘。
和子賢借韵書懷
作者：歐陽澈
朝代：宋

白雪歌詩數百篇，賡酬樂有父兄賢。
要晞靖節栽門柳，須俟參寥夢石泉。
咳唾幸存三寸舌，文章可媿一囊錢。
會須重咏高軒過，嘔出蘄攀李賀肩。
和子賢對景有感次九日韵
作者：歐陽澈
朝代：宋

醉撥春雲一罋香，潛欣積雨破秋陽。
燈龕宜入詩書府，錢杖慵吟水石鄉。
忘慮不斑潘岳鬢，養恬難斷廣平腸。
賞音誰謂無蕭穎，時綴雄文弔戰場。
和子賢秋日晚望
作者：歐陽澈
朝代：宋

溪山潑墨水雲秋，似綺餘霞次第收。
燦燦拒霜鋪蓼岸，雙雙屬玉舞蘋洲。
杳無錦字來憑雁，擬滅機心試狎鷗。
望裏碧雲還又合，數峰江上忍擡眸。
和子賢途中九絕·其一
作者：歐陽澈
朝代：宋

懵騰醉眼未全醒，厭聽田鵶達旦鳴。
款段踏穿楊柳月，快人拂面曉風輕。
和子賢途中九絕·其七
作者：歐陽澈
朝代：宋

索寞襟懷不奈秋，雕鐫佳句且忘憂。
行行恰過橋南路，一片蘆花映碧流。
和子賢途中九絕·其三
作者：歐陽澈
朝代：宋

凉飈未奪火雲權，爍石炎曦勢欲燃。
妄意擬尋河朔飲，狂歌爛醉太平年。
和子賢途中九絕·其九
作者：歐陽澈
朝代：宋

桐圭柳带正凋疏，匹馬區區倦遠途。
腸斷不堪囘首處，寒雲影裏雁聲孤。
和子賢途中九絕·其二
作者：歐陽澈
朝代：宋

暫停雙槳傍蘋洲，磯上漁翁雪滿頭。
釣破烟波深得趣，生來不識世間愁。
和子賢途中九絕·其五
作者：歐陽澈
朝代：宋

巴陵崒嵂試躋攀，勝概全歸指顧間。
笑倚松風聊洗耳，隔雲好鳥語間關。
和子賢途中九絕·其八
作者：歐陽澈
朝代：宋

黄粱餐罷倚危亭，茗枕瓊花助解酲。
旅况吟魂正瀟洒，拂鞍迤邐又登程。
和子賢途中九絕·其六
作者：歐陽澈
朝代：宋

麟閣功名屬少年，笑他皓首只翛然。
聞名雖未披雲霧，勉力期攀魯仲連。
和子賢途中九絕·其四
作者：歐陽澈
朝代：宋

旗亭貰酒醉淋浪，贏得林間一味凉。
倒著接䍦還信馬，只憂蹊徑似羊腸。
和希哲軒上韵與友遊華嚴五雲峰
作者：歐陽澈
朝代：宋

劍戟峰攢迥絕塵，捫蘿宜謁社中人。
雖無樽酒邀元亮，恰有清談敵季真。
潄玉泉聲清洗耳，靄雲香縷静頤神。
支公况是忘形侣，不訝林宗折角巾。
和答國鎮五絕·其一
作者：歐陽澈
朝代：宋

仙風入骨楚臣騷，消得明皇賜繡袍。
哦就新篇神物護，未饒禹錫擅詩豪。
和答國鎮五絕·其三
作者：歐陽澈
朝代：宋

十圍便腹卧邊先，笑傲羲皇仿昔賢。
詔下好須同奮躍，槐花香裏走連錢。
和答國鎮五絕·其二
作者：歐陽澈
朝代：宋

年時煮茗共敲冰，澡雪襟懷一種清。
回首舊遊渾似夢，翻慙困踣未知名。
和答國鎮五絕·其五
作者：歐陽澈
朝代：宋

吟鬚輕撚對斜陽，葉掃平林夜著霜。
忽領詩詞雲錦段，夜光明月耀黌堂。
和答國鎮五絕·其四
作者：歐陽澈
朝代：宋

學辨癡龍信博哉，風流夷甫更多才。
擬聨石鼎彌明句，對聳詩肩夜拾煤。
和答德秀長句
作者：歐陽澈
朝代：宋

摩雲標格儒林秀，濯濯美如春月柳。
毫顛文陣轟雷槌，字勢龍蛇翻夭矯。
才名藉甚燭景星，卓然可獨尊南斗。
締交雲路許攀鱗，談我諄諄不離口。
層樓長記聳詩肩，吟苦任渠嘲太瘦。
驚人險語骨毛寒，元白危壇俱壓倒。
讀之真恐化雄虹，按劍徘徊方敢造。
六丁收拾富巾箱，貪夫探得人間寶。
暗中輕擲道塗人，相視誰論瓊玖報。
强搜斐句答慇懃，當恕人才有能否。
和韵戲索建中和詩
作者：歐陽澈
朝代：宋

功名未遂冠凌煙，琢句投囊學閬仙。
韞玉要令神物護，探珠豈待老龍眠。
賓王頗欠新詩債，子美囘償舊酒錢。
自古逸才多滌器，醉來宜洒奪袍篇。
和顯道借韵書懷
作者：歐陽澈
朝代：宋

投老歸休六逸溪，杳無闒茸敢敲扉。
紅藤舊策扶危杖，白苧新裁養素衣。
落紙詩才增綺麗，揮犀禪語愈玄微。
無心深得烟霞趣，冷笑人間萬種非。
和顯道筠軒有作
作者：歐陽澈
朝代：宋

欲引秋聲竹旋移，吟烟時一啓柴扉。
了無俗物迷青眼，毎有輕風襲客衣。
地僻不知炎暑老，身閒潛覺道心微。
茫茫塵事俱臧穀，羞偶閭閻較是非。
喜雨八絕寄顯道作·其一
作者：歐陽澈
朝代：宋

陰雨蕭蕭夜接晨，如雲禾稼一番新。
康衢擊壤歌聲沸，樂歲應無甑裏塵。
喜雨八絕寄顯道作·其七
作者：歐陽澈
朝代：宋

霜筠瑟瑟戛琳琅，冷透紗廚一味凉。
破夢吟魂正瀟洒，纖纖更捧雪花香。
喜雨八絕寄顯道作·其三
作者：歐陽澈
朝代：宋

浮雲誰謂出無心，甘雨祁祁潤澤深。
潭底老龍徒久卧，亢陽何事不爲霖。
喜雨八絕寄顯道作·其二
作者：歐陽澈
朝代：宋

滌破驕陽變早秋，烟光清照北山幽。
五湖遥想增瀟洒，誰棹扁舟繼蠡遊。
喜雨八絕寄顯道作·其五
作者：歐陽澈
朝代：宋

畫坼田龜久望雲，霈然膏澤幸盈津。
南鄰來慶年豐稔，旋酌香醪共濕唇。
喜雨八絕寄顯道作·其八
作者：歐陽澈
朝代：宋

楊柳藏鵶菡萏香，水亭風榭襲羅裳。
秋光正入詩人眼，剩得餘篇付錦囊。
喜雨八絕寄顯道作·其六
作者：歐陽澈
朝代：宋

北窗支枕夢初囘，風掠餘香特地來。
顛倒衣裳望池上，荷花無語爲誰開。
喜雨八絕寄顯道作·其四
作者：歐陽澈
朝代：宋

雲巖蕭索雨初晴，嫩玉寒泉分外清。
可笑蜩螗時快意，也依濃蔭吐微聲。
夜讀元容良臣登雲閣上舊軸因走筆作詩以寄二公
作者：歐陽澈
朝代：宋

登雲閣上二詩仙，不共凭欄僅一年。
耳冷高談增企仰，目驚健筆憶攀緣。
挼藍環翠應依舊，轉轂流光已屢遷。
秖憶醉吟風月處，數竿修竹带輕烟。
夜過謝池小酌戯繼前韵示諸友
作者：歐陽澈
朝代：宋

爲憶蓮娃夜叩門，恐緣芳草怨王孫。
眉彎海嶠初生月，鬢軃巫峰欲墜雲。
金粟花殘將委燼，香絲篆破不成文。
朦朧月映人如玉，爾汝忘形共一樽。
夢仙謠
作者：歐陽澈
朝代：宋

寥陽洞口風烟好，枯木槎牙撐雲島。
重重金鎖遶嬋娟，滿地落花常不掃。
蕭郎聞說已乘鸞，空餘九轉燒丹竈。
烟霞截斷絕非塵，凡夫蹤跡無由到。
高陽有客携佳侣，訪異尋幽豁襟抱。
瓊樓飲散恣歡遊，誤入蓬壺如夢覺。
雲關初叩閒無人，松梢鶴唳如驚報。
須臾奓户迎者誰，吳宫女兒面凝脂。
指點蘭堂篆烟裊，珠箔玲瓏窣地埀。
高擎翠袖輕輕捲，半露妖嬈素蓮臉。
嫣然一笑啟檀唇，喚我躋堂語聲軟。
相隨環坐一軒秋，旋列杯盤供雅宴。
倚風仙蘂似有情，競吐芳苞噴香遠。
朝雲一段下陽臺，綽約標容塵世鮮。
黛眉輕拂遠山青，明眸斜盼秋波剪。
蘭柔柳弱不禁風，睡起芙蓉香體顫。
櫻桃緩啟歌貫珠，夕陽花外流鶯囀。
曲終低語愈含情，自訴芳心猶未展。
苞藏惟恐泄真香，尋常嬌怯羞鶯燕。
爲憐坐客俱多才，拚羞試許求相見。
嫣然若有惜花情，願丐錦章鐫琬琰。
温柔惠性已無雙，更聽斯言真絕艷。
放懷卷白不暫停，酷嫌鸚鵡杯中淺。
醉玉頽山卧綺窗，秋水一床凝角簟。
悠颺好夢入巫峰，洩洩融融興正濃。
蘧然驚覺一何有，點綴餘霞散眼封。
依約餘香雖滿袂，行雲縹緲已無蹤。
壺中天地古來有，默想風物遥應同。
我聞劉阮曾迷路，武陵邂逅如花女。
靈丹咀嚼頓輕身，脫洗紅塵已仙去。
又聞仙去有蕭防，曾耦雙成飲玉漿。
一朝誤入華陽洞，于飛終許學鸞凰。
仙凡異境無憑據，毎笑前聞但虚語。
豈意親逢事偶符，始信人間有奇遇。
歸來燈火欲黄昏，隠几無聊暗追慕。
濡毫試作夢仙謠，端欲夢魂重默愬。
子賢同游岐原
作者：歐陽澈
朝代：宋

投閒結客叩禪扃，拾得林間一種清。
倚杖細聽黄鳥語，捲簾遥指碧雲生。
清風麈尾驅塵態，春露甌心破宿酲。
便擬躬耕傅巖下，飜慙沒世未留名。
子賢和韵見酬次答之
作者：歐陽澈
朝代：宋

詩名浪得在盧前，器識慙非叔度賢。
捉月笑他吟采石，凌雲端欲賦甘泉。
發硎喜淬衝牛劍，啟齒羞談使鬼錢。
平世未應徒爾耳，行藏終與古人肩。
宣和四祀季冬夢與人環坐傑閣烹茶飲於左右堆阿堵物茶罷共讀詩集意謂先賢所述首篇題云永叔誦徹三闋遽然而覺特記一句云東野龍鍾衣綠歸議者謂非吉兆因即東野遺事反其旨而足之爲四絕句云·其一
作者：歐陽澈
朝代：宋

東野龍鍾衣綠歸，食虀腸苦竟棲遲。
出門顧我渾無礙，未肯徘徊只賦詩。
宣和四祀季冬夢與人環坐傑閣烹茶飲於左右堆阿堵物茶罷共讀詩集意謂先賢所述首篇題云永叔誦徹三闋遽然而覺特記一句云東野龍鍾衣綠歸議者謂非吉兆因即東野遺事反其旨而足之爲四絕句云·其三
作者：歐陽澈
朝代：宋

東野龍鍾衣綠歸，平陵投老倦奔馳。
黑頭我欲功名立，冷笑馮唐白髪埀。
宣和四祀季冬夢與人環坐傑閣烹茶飲於左右堆阿堵物茶罷共讀詩集意謂先賢所述首篇題云永叔誦徹三闋遽然而覺特記一句云東野龍鍾衣綠歸議者謂非吉兆因即東野遺事反其旨而足之爲四絕句云·其二
作者：歐陽澈
朝代：宋

東野龍鍾衣綠歸，溧陽何足處男兒。
微生縱有孤吟癖，尚擬朝端振羽儀。
宣和四祀季冬夢與人環坐傑閣烹茶飲於左右堆阿堵物茶罷共讀詩集意謂先賢所述首篇題云永叔誦徹三闋遽然而覺特記一句云東野龍鍾衣綠歸議者謂非吉兆因即東野遺事反其旨而足之爲四絕句云·其四
作者：歐陽澈
朝代：宋

東野龍鍾衣綠歸，分甘假尉志何卑。
詩名藉甚徒爲爾，不及勲庸顯盛時。
宿世弼書館
作者：歐陽澈
朝代：宋

暫向雲齋借榻眠，窗風一線晚秋天。
淋浪樽酒狂摛句，點閃檠燈伴論禪。
盤角竹聲時淅瀝，簾旌桂影弄嬋娟。
話窮依約方成夢，驀聽疏鐘到枕前。
寄周居安
作者：歐陽澈
朝代：宋

周郎辭氣带烟霞，凛凛秋霜嚼齒牙。
麈尾動思談吐屑，筆頭遥想夢生花。
三年幸獲從遊款，一别那知歲月賒。
遠辱飛奴傳翰墨，顔筋柳骨儼秋蛇。
寄敦仁
作者：歐陽澈
朝代：宋

高才松桂振芬芳，桃李根莖媿托傍。
眩目文章舒麗錦，超群節操抗嚴霜。
快聾未卜聞談綺，補劓期攀靄德香。
時遣長鬚致雙鯉，新詩無惜屢思量。
寄游良臣五絕·其一
作者：歐陽澈
朝代：宋

螢窗顧我絕韋編，砥節思齊叔度賢。
誰念廣文窮到骨，傾囊時與杖頭錢。
寄游良臣五絕·其三
作者：歐陽澈
朝代：宋

壯浪年來筆有神，詩如開府頓清新。
暗中慎莫投珠璧，道路無非按劍人。
寄游良臣五絕·其二
作者：歐陽澈
朝代：宋

闒茸閭閻數米炊，耳根輿議噪蛙卑。
那知别得琴中趣，五斗猶慙爲折枝。
寄游良臣五絕·其五
作者：歐陽澈
朝代：宋

文會何時聚德星，紫芝眉宇照人清。
錦韀並控尋春馬，持酒馮花爲解酲。
寄游良臣五絕·其四
作者：歐陽澈
朝代：宋

登雲勝概脫風埃，頓費詩仙賦詠才。
憶得年時共轟飲，羅衣曾暗裛香煤。
寄良臣
作者：歐陽澈
朝代：宋

耐久交情古所難，松筠高節實能攀。
弗思小怨心懷恚，惟嗜狂吟笑解顔。
讒口任教華似錦，忠言到底臭如蘭。
飜慙不識奇男子，窺管徒知見一斑。
寄良臣
作者：歐陽澈
朝代：宋

耳冷清談倐半年，渇心如憶嶺頭泉。
自慚託跡多南北，無復從游學聖賢。
莫謂卑飛同斥鷃，已全高潔慕鳴蟬。
荒凉不厭幽居趣，假道何妨試著鞭。
寄陳國鎮五絕·其一
作者：歐陽澈
朝代：宋

德香薰郁書銀筆，句法清新奪錦袍。
卓犖斗南推第一，才名藉甚繼三豪。
寄陳國鎮五絕·其三
作者：歐陽澈
朝代：宋

未觀健筆龍蛇走，拾得殘篇綺思新。
語带烟霞含勁氣，解龜誰醉謫仙人。
寄陳國鎮五絕·其二
作者：歐陽澈
朝代：宋

才華拔萃東南美，氣焰凌空表裏清。
莫逆於心蒙許友，攀麟雁塔要聨名。
寄陳國鎮五絕·其五
作者：歐陽澈
朝代：宋

冷暖世情諳已熟，雌黄輿議厭常聞。
龜囚蠶縛末由脫，樽酒何旹與重論。
寄陳國鎮五絕·其四
作者：歐陽澈
朝代：宋

鼇頭簾捲溪山秀，麈尾風生議論清。
解榻何時同一笑，密雲旋煮破餘酲。
寄題章澤民快軒二首·其一
作者：歐陽澈
朝代：宋

寓意標名氣象雄，快哉豈爲一襟風。
端期驥子窮經敏，早向蟾庭射策通。
奔逸佇當躋捷徑，棲遲暫此寄塵蹤。
過門大嚼徒虚語，未若芝蘭志不同。
寄題章澤民快軒二首·其二
作者：歐陽澈
朝代：宋

快矣標名厥趣高，端能教子振風騷。
麈揮捷辯重馮席，筆洒新詩奪宋袍。
冷笑三投方鑑玉，雄圗一釣便連鰲。
行行指點青雲步，烜赫英聲冠譽髦。
小生日因與友人作文字飲醉中走筆·其一
作者：歐陽澈
朝代：宋

骯髒無聊獨倚門，誰憐跨下有王孫。
揚鑣特辱過黄憲，載酒端來醉子雲。
寫景錦囊同摘句，揺風玉麈細論文。
共欣賤子當生日，戲祝遐齡倒一樽。
小生日因與友人作文字飲醉中走筆·其二
作者：歐陽澈
朝代：宋

二妙高軒肯過門，共期獻策學公孫。
因觀佳句題紅葉，陡起歸心望白雲。
坐上揮犀驚險語，醉中染翰綴雄文。
相忘豈假投遵轄，待月同傾北海樽。
小重山
作者：歐陽澈
朝代：宋

紅葉傷心月午樓。襲人風細細，遠煙浮。瞢騰醉眼不禁秋。追舊事，拍塞一懷秋。心緒兩悠悠。東陽消瘦損，甚風流。擬憑仙枕夢中游。無眠久，通夕數更籌。
州學貴中庭上作
作者：歐陽澈
朝代：宋

漠漠陰凝水墨天，雨絲成陣拂窗前。
千層疊巘籠輕靄，一带澄江鎖淡烟。
歸思似雲空散亂，名蹤如繫尚留連。
當時錯笑悲風賦，今日閒愁頓黯然。
建中索子賢酒債戲作一絕
作者：歐陽澈
朝代：宋

阿堵物無崔烈臭，孔方兄有少陵羞。
一斗酒金償未得，速來相就典貂裘。
建中覓菊於希喆因戯作四韵寄云
作者：歐陽澈
朝代：宋

丐菊東籬带晚煙，持觴獨放竹溪仙。
擬携賡唱社中侣，來伴沈酣市上眠。
清叔能詩曾不速，廣文嗜酒恨無錢。
倘蒙閉户同轟飲，一斛豪頭也百篇。
待月
作者：歐陽澈
朝代：宋

停杯邀月宴華堂，苦恨山高阻興狂。
海嶠豈能藏素魄，雲衢終自布寒光。
須臾簾捲銀蟾影，次第樽浮桂子香。
正好吹簫恰無月，姮娥應見我恓惶。
德秀和朝宗絕句意似有不平者依韵作三絕以代其解嘲·其一
作者：歐陽澈
朝代：宋

琪管將揚世罕知，不辭三弄試臨溪。
少陵若也能精鑑，休戲嚴公有此兒。
德秀和朝宗絕句意似有不平者依韵作三絕以代其解嘲·其三
作者：歐陽澈
朝代：宋

東野臨流喜賦詩，一竿揺破碧雲溪。
汝非羸角休吾觸，不是尋常丱角兒。
德秀和朝宗絕句意似有不平者依韵作三絕以代其解嘲·其二
作者：歐陽澈
朝代：宋

藏器韜光以待時，扁舟且此釣磻溪。
拏雲指日掀頭角，驚破扶風狎侮兒。
德秀和詩意似有激而云因次韵復之
作者：歐陽澈
朝代：宋

困踣紅塵未偶時，醉吟風月且忘機。
囊空不羡千金璧，道在何慙百結衣。
洗垢任他騰口謗，養恬尤覺道心微。
孫陽一顧鹽車驥，超逸方驚動中規。
德秀和韵見酬因復之
作者：歐陽澈
朝代：宋

高才卓犖冠儒門，知是延陵幾世孫。
白雪歌詩凌鮑謝，青錢事業壓機雲。
雄圖未遂羞投筆，賦分甘貧恥賣文。
已結忘形韓孟友，醉吟常願共開樽。
憶朝宗
作者：歐陽澈
朝代：宋

飫聆舌鐸向雞窗，深媿葭蒹倚玉傍。
妙論乍離人吐屑，渇心欣破橘含霜。
頗多好景撩人笑，獨賞幽叢撲面香。
數筆江山吟未得，何時對榻細商量。
戲促朝宗酒約
作者：歐陽澈
朝代：宋

雨收雲海湧金盆，簾捲香絲破篆紋。
雙陸無心酬白璧，十千有約醉紅裙。
哦詩誤許聯師服，載酒真當過子雲。
待遣秋娘呈妙舞，春衫已把水沈薰。
拉友人遊普安追和前韵
作者：歐陽澈
朝代：宋

炙手權門似可羞，聨翩宜作赤松游。
花逢消恨本無恨，草對忘憂自不憂。
拂榻禪窗蠲俗慮，揮犀虚室論嘉猷。
支郎况頗能詩話，滌濯吟魂爲少留。
招顯道世弼飲
作者：歐陽澈
朝代：宋

桐圭飄剪近重陽，菊綻籬邊葉葉香。
雲破晴空書雁字，雨餘沙磧列鴛行。
賞心擬結東山會，卷白交飛北海觴。
爛醉眼封多勝概，一時收拾入詩囊。
明堂赦降改名者例許入學世弼和前韵賀余次韵答之·其一
作者：歐陽澈
朝代：宋

勅書夜到釋幽囚，朝野歡聲例快游。
藹藹庶官咸被澤，蹌蹌多士悉承流。
躡雲思獻安邦策，釣月慵尋泛宅舟。
寄語淮陰休笑我，乘時指日跨龍頭。
明堂赦降改名者例許入學世弼和前韵賀余次韵答之·其二
作者：歐陽澈
朝代：宋

太平聖主就如雲，廣霈殊恩及此身。
聲類春雷潛起蟄，光同秋月溥臨人。
網羅遺逸考求助，旌表門閭奬事親。
猥辱錦章慰岑寂，借冠終不許鄉鄰。
春意五絕·其一
作者：歐陽澈
朝代：宋

濃雲漠漠雨毛空，染出桃腮照眼紅。
遮莫異香飄几席，多情拂掠謝東風。
春意五絕·其三
作者：歐陽澈
朝代：宋

料峭餘寒透裌衣，卷簾休訝燕來遲。
多情苦被春催柳，带眼無端覺屢移。
春意五絕·其二
作者：歐陽澈
朝代：宋

高情忽逐曉雲空，喜見枝頭一點紅。
秖恐好花俱有主，擬爲詞客伴春風。
春意五絕·其五
作者：歐陽澈
朝代：宋

送墨層樓水墨天，柳堤花塢漸夭妍。
教童爲控尋春馬，好事誰能乞酒錢。
春意五絕·其四
作者：歐陽澈
朝代：宋

一犂烟雨靄江村，骯髒衡門暗斷魂。
覽鏡自憐空跌宕，誰知跨下有王孫。
春日書事
作者：歐陽澈
朝代：宋

寂寂園林照日遲，花梢經雨漫臙脂。
輕烟薄縠籠深塢，細草長茵蘸小池。
暖力著人添醉聖，韶華入眼逼詩脾。
賞心不惜千金價，冷笑閭閻數米炊。
春霽
作者：歐陽澈
朝代：宋

繡出園林霽色新，長郊芳草綠無垠。
日籠瑞氣輕浮幌，風掠花芬暗襲人。
蝶慕竊香争趁暖，鶯思求友競啼春。
試將何物澆詩膽，活火調湯濺玉塵。
是日天氣乍晴頗快人意因和韵拉世弼謁傅巖·其一
作者：歐陽澈
朝代：宋

風剪梧圭欲晚秋，溪光山色稱懽遊。
聨翩雲水宜搜異，俛首閻閭恥溷流。
相視悉皆謀按劍，無心誰復似虚舟。
紫芝眉宇人中瑞，一日常思一聚頭。
是日天氣乍晴頗快人意因和韵拉世弼謁傅巖·其二
作者：歐陽澈
朝代：宋

袍襟帽角走紅塵，可笑崎嶇一病身。
試拉竹溪山裏侣，去尋廬阜社中人。
鮑昭俊逸雖難敵，夷甫風流幸許親。
雞黍尚爲千里會，况兹咫尺接墻鄰。
是日郊亭和晏尚書韵
作者：歐陽澈
朝代：宋

關關啼鳥樹交陰，雨過西城野色侵。
避暑誰能陪劇飲，清歌自可滌煩襟。
稻花欲秀蟬初嘒，菱蔓初長水正深。
知有江湖杳然意，扁舟應與共追尋。
曉發吳城山
作者：歐陽澈
朝代：宋

風掃陽侯雪陣平，雨摧摩詰畫圖成。
氣吞浦溆重林盡，秋著江湖去鳥明。
厚祿故人無一字，長年三老伴餘生。
會須滿意開懷抱，到眼廬山不世情。
有寄二絕·其一
作者：歐陽澈
朝代：宋

標格全歸笑靨中，相逢無奈去匆匆。
金釵若許重尋約，樽酒秦樓願與同。
有寄二絕·其二
作者：歐陽澈
朝代：宋

懵騰醉眼漾嬌波，心印潛通一捻多。
密寄斷腸雙麗曲，遏雲須倩雪兒歌。
朝宗久不以詩見教因次前韵索其光和
作者：歐陽澈
朝代：宋

慵于蹲踏謁權門，獨洒新詩示從孫。
之問已嘗吟奪錦，相如宜共賦凌雲。
高懷素藴知人鑑，斐句慙非弔古文。
抵鵲果蒙投卞玉，珍藏何啻獲犧樽。
朝宗以詩見贈叙從遊之樂廣其意作古詩謝之並簡敦仁德秀
作者：歐陽澈
朝代：宋

延陵有偉人，遺我錦繡篇。
粲粲蕩醉眼，的的爭春妍。
卷阿細考覈，字字皆青錢。
知公太瘦生，苦吟希閬仙。
丹煅復精鍊，落紙人争傳。
亦常慕坡翁，汗漫如湧泉。
有時醉風月，健筆揮雲烟。
冷飲味古昔，詩話珍盈編。
嗤點寓深旨，讀之心灑然。
公才本瑰瑋，那復加雕鐫。
恥與俗吏偶，杜門宗聖賢。
豈意闒茸輩，辱公倒屣延。
傾盖頓忘形，披霧呈青天。
襟懷未易測，醉中頗逃禪。
間亦不自揣，效顰西子前。
驊騮超逸足，駑駘烏能先。
但欲偷格律，引玉時抛磚。
毎荷不鄙斥，珠璣貽我偏。
樽酒結詩社，卓犖俱樊川。
風流王世子，遠拍貞曜肩。
食虀腸亦苦，志操不少遷。
季子金閨彦，高吟常醉眠。
四明有狂客，解龜須見憐。
偉我三二友，才名足聨翩。
休歌出無車，休詠寒無氊。
得錢即相覓，爛醉清平年。
排悶强裁句，擺脫塵中緣。
風雲會遇自有日，驪珠不到終沈淵。
公不見新豐旅人時未偶，鳶肩沽酒澆塵垢。
謀猷一旦重朝廷，始信男兒暫奔走。
朝宗以詩贈行和酬二篇一以留别一以謝詩·其一
作者：歐陽澈
朝代：宋

潄醪常共醉淋浪，魚目慙游漲海傍。
琴聽雅音彈碧玉，鼎分靈劑煉玄霜。
纒腸錦綉篇章麗，入室芝蘭燕寢香。
此别未應徒爾耳，鵬程萬里事難量。
朝宗以詩贈行和酬二篇一以留别一以謝詩·其二
作者：歐陽澈
朝代：宋

鍛鍊新詩摘錦囊，筆驅秀麗汝川傍。
氣横阿劍疑干斗，韵逸豐鐘必待霜。
遒勁狂揮毛頴疾，淋漓醉掃麝煤香。
珠璣喜就鮫人乞，收拾端期百斛量。
朝宗和復次韵答之
作者：歐陽澈
朝代：宋

酷愛傾銀注瓦盆，醉眠蘄簟展波紋。
尋春倦躍青驄馬，訪異同拖白練裙。
謾記鸞牋塵几格，要看象管掃烟雲。
錦囊拾得詩無數，一炷沈烟透甲薰。
朝宗見和復次韵謝之
作者：歐陽澈
朝代：宋

拾得佳篇李賀門，鸞箋重錄教諸孫。
清于月夕瀟湘水，淡似清秋太華雲。
發藥例雖霑賸馥，鈎深應寡與玄文。
何時紅樹尋詩社，琢句令傾瀲灔樽。
朝宗雨中醉歸爲娼女竊笑戯作兩絕因繼其韵·其一
作者：歐陽澈
朝代：宋

雨裛輕塵步武遲，墊巾歸自武陵溪。
紛紛誰認神仙過，拊掌瓊樓笑女兒。
朝宗雨中醉歸爲娼女竊笑戯作兩絕因繼其韵·其二
作者：歐陽澈
朝代：宋

襟袂龍鍾破雨歸，玉人驚笑若耶溪。
恨無款段馳春徑，故故遺鞭盼阿兒。
歸自臨川途中感物遇事得八絕句寄秀美·其一
作者：歐陽澈
朝代：宋

信馬沿堤懶著鞭，不堪囘首望臨川。
滿懷離恨如春夢，愁聽林梢斷續蟬。
歸自臨川途中感物遇事得八絕句寄秀美·其七
作者：歐陽澈
朝代：宋

啾唧蛩吟旅况凄，那堪孤枕酒醒時。
夢魂栩栩知何處，依約幽軒話别離。
歸自臨川途中感物遇事得八絕句寄秀美·其三
作者：歐陽澈
朝代：宋

廉纖小雨破炎蒸，馬上襟懷頓覺清。
暫解征鞍訪村叟，一甌春露醒餘酲。
歸自臨川途中感物遇事得八絕句寄秀美·其二
作者：歐陽澈
朝代：宋

欲破閒愁殢舉觴，醉中行色轉凄凉。
眼封無物堪消遣，望盡江城斷盡腸。
歸自臨川途中感物遇事得八絕句寄秀美·其五
作者：歐陽澈
朝代：宋

寸碧遥岑隠半規，冰輪次第碾琉璃。
因追勝集瓊樓杪，笑倩纖纖捧酒巵。
歸自臨川途中感物遇事得八絕句寄秀美·其八
作者：歐陽澈
朝代：宋

窗含月影夢初囘，一枕凄凉眼懶開。
幽恨閒愁本無種，根苗不識是誰栽。
歸自臨川途中感物遇事得八絕句寄秀美·其六
作者：歐陽澈
朝代：宋

挑盡寒燈夜欲分，襟懷岑寂向誰論。
香殘讀徹閒欹枕，髣髴音容入夢魂。
歸自臨川途中感物遇事得八絕句寄秀美·其四
作者：歐陽澈
朝代：宋

一聲啼鳥過殘陽，髣髴流鸎促曉粧。
記得年時倦梳裹，殢人和笑道天凉。
歸途遣興借朝宗韵簡敦仁
作者：歐陽澈
朝代：宋

緩著歸鞭水石鄉，息鞍箕踞小橋傍。
烟滋竹葉雙叢玉，秋著蘆花一岸霜。
潑眼溪山增爽氣，襲人蘭蕙破幽香。
擬提吟筆扛洪鼎，反笑蚍蜉不自量。
游春八詠·嬌鶯喚友
作者：歐陽澈
朝代：宋

輕烟漠漠籠芳樹，上有黄鸝調巧語。
分明喚友度柔情，似對東風欲掀舞。
嗟哉彼鳥非英靈，猶能求友鳴嚶嚶。
光初隙末輕薄子，洗耳何妨聽此聲。
游春八詠·宿雨新晴
作者：歐陽澈
朝代：宋

濛濛春鎖弄晴雨，花褪殘紅烟淡竚。
潑成濃黛遠山青，秀色輕茸芳草布。
園林依約清且新，滑唇好鳥相和鳴。
輕寒不斷微風作，幽花一笑游人醒。
游春八詠·捫松長嘯
作者：歐陽澈
朝代：宋

亭亭千尺凌雲表，鐡甲蒼髯材獨妙。
班斤郢斵猶未逢，霧慘烟凄人不要。
我來感激對殘霞，獨倚虯枝發長嘯。
試憑匠石親品題，棟梁合自登廊廟。
游春八詠·杜宇啼紅
作者：歐陽澈
朝代：宋

蜜脾香滿青春暮，寂寂空山聞杜宇。
啼紅泣綠怨東風，錦城舊恨懷千古。
可堪腸斷對樽前，雄圗未遂愁無邊。
賴有投壺勸我飲，起舞從教落醉船。
游春八詠·步日晚歸
作者：歐陽澈
朝代：宋

風煙觸處歡無限，倒著接䍦歸去晚。
林梢璧月弄清輝，鬬插山花笑而莞。
華堂秉燭競飛觴，浪語清狂勝絃管。
探囊争出錦段新，燦燦珠璣光溢眼。
游春八詠·狂吟紅樹
作者：歐陽澈
朝代：宋

生涯隨分便蕭散，鬬草摴蒲心緒懶。
尚餘詩僻窮愈工，醉吟跌宕揮金盌。
愛携佳客懶尋春，殘紅枝下細論文。
搜羅萬象攢胸臆，筆端掃出春空雲。
游春八詠·輕風破暖
作者：歐陽澈
朝代：宋

單衣初試輕寒退，嫋嫋軟風經袖袂。
層樓高捲酒旗斜，綺陌亂飄花錦碎。
多情故把惱人腸，楊柳陰中弄暗香。
解貂不惜換斗酒，爛醉春光能幾場。
游春八詠·醉眠芳草
作者：歐陽澈
朝代：宋

澆愁沃恨唯憑酒，况值郊原湔錦綉。
傾囊結客踏青游，競把鴟夷載醇酎。
爲憐芳草襯殘紅，猛拚醉玉眠春晝。
覺來游眼頓增明，晚烟約略横疏柳。
玉樓春
作者：歐陽澈
朝代：宋

個人風韻天然俏。入鬢秋波常似笑。一彎月樣黛眉低，四寸鞋兒蓮步小。絕纓嘗宴瓊樓杪。軟語清歌無限妙。歸時桂影射簾旌，瀋水煙消深院悄。
玉樓春
作者：歐陽澈
朝代：宋

年時醉倚溫溫玉。妒月精神疑可掬。香絲篆嫋一簾秋，瀲灩十分浮蟻綠。興來笑把朱弦促。切切含情聲斷續。曲中依約斷人腸，除卻梨園無此曲。
瓊上人留意學詩惑於多岐未明厥趣作四韵寤之了此一話則能詩三昩不出箇中矣
作者：歐陽澈
朝代：宋

襟懷磊落富詩情，琢句端明法頌聲。
格健要除蔬笋氣，語工須带雪霜清。
碧雲矜式存風雅，黄卷沈潛學老成。
鍛鍊更能師島可，禪林無患不知名。
白鵝橋復用前韵
作者：歐陽澈
朝代：宋

旗亭解轡詠江鄉，屬玉雙飛綠澗傍。
水墨園林初過雨，青黄橙橘未經霜。
鼎烹雲液澆腸爽，甕撥春醅破鼻香。
囘首漫驚烟水遠，向來清味怯思量。
督德秀還酒會
作者：歐陽澈
朝代：宋

綠鎖窗前聚首時，戲彈圓玉偶輸機。
侑觴既欲携紅袖，送酒何妨遣白衣。
酩酊預期歸倒載，從容端約話玄微。
揮戈直使頽陽卻，不計西風隠半歸。
秋愁
作者：歐陽澈
朝代：宋

層樓夜午轉西風，眉際新愁剗地濃。
怪得當時潘與宋，凄凉尤怯此時逢。
秋日山居八事·其一
作者：歐陽澈
朝代：宋

謝絕紅塵萬種非，杜門卻掃下書幃。
聖賢若許同仁傑，子弟從教詆竇威。
反復始知經旨遠，沈潛愈覺道心微。
自慚聞見多迂闊，何幸慈親屢斷機。
秋日山居八事·其七
作者：歐陽澈
朝代：宋

洒落風軒枕簟凉，高眠亭午夢何長。
轉爲蝴蝶徒虚語，游遍華胥秖妄狂。
喚覺始驚俱幻化，勞生頓悟謾乾忙。
搔頭斜倚屏山久，熟較無如醉玉漿。
秋日山居八事·其三
作者：歐陽澈
朝代：宋

霜刀頓洗碧琅玕，半畆清陰透膽寒。
爲去殘枝藏毒虺，端留密葉隠鳴鸞。
荒榛雜揉尤宜剔，直節堅剛豈忍殘。
擬倩蕭郎揮妙筆，一時收拾畫圗看。
秋日山居八事·其二
作者：歐陽澈
朝代：宋

親灌蔬畦慕漢陰，不辭抱甕汲泉深。
擬爲元亮蕭條處，豈有樊遲貨殖心。
剔去荆榛俱絕蔓，栽培桃李已成林。
兔葵燕麥元荒寂，剗地繁華直萬金。
秋日山居八事·其五
作者：歐陽澈
朝代：宋

振衣拂曉啟松扃，月淡風輕酒頓醒。
密竹含烟争滴翠，幽蘭浥露遠聞馨。
清憐高潔蟬嘶柳，閒羡優游鹿食苹。
試枕碧流端洗耳，白雲深處誦黄庭。
秋日山居八事·其八
作者：歐陽澈
朝代：宋

景鋪萬籟絕紛華，獨泛瑶觴襯臉霞。
飲罷仰天歌白雪，醉來啟匣拂青蛇。
伴邀佳客推明月，樂奏清聲有亂蛙。
欲學廣文事高節，恨無細雨落簷花。
秋日山居八事·其六
作者：歐陽澈
朝代：宋

一抹輕烟鎖遠山，眼封瀟洒脫塵寰。
投林宿鳥相呼喚，出草飛螢自往還。
吟擬停杯邀月飲，醉蘄支枕伴雲閒。
因風拾得新詩句，獨倚高梧笑解顔。
秋日山居八事·其四
作者：歐陽澈
朝代：宋

因傳種法自東坡，潛喜春來活者多。
不遣牛羊殘物性，更資雨露養天和。
虬枝終擬棲仙鶴，雲葉行看施女蘿。
縱與蒿萊暫同植，大夫封寵竟輸他。
秋月
作者：歐陽澈
朝代：宋

碾破鱗雲皓月輪，銀蟾著意露精神。
十分素魄高低印，一様寒光遠近均。
觸目冰壺無點翳，照人水鑑絕纖塵。
擬携玉斧乘風御，折桂歸榮白髪親。
秋竹
作者：歐陽澈
朝代：宋

森然庭列碧琅玕，瀟洒清陰透膽寒。
落落已成棲鳳實，團團俱是化龍竿。
夜深篩月疑金碎，曉色籠烟認戟攢。
勁節剛持君子操，王猷休把等閒看。
秋試下即事有感寄國鎮
作者：歐陽澈
朝代：宋

籬角金英噴異香，杜門岑絕獨持觴。
風掀脫葉横斜舞，雲襯平林淺淡黄。
塞管有情增哽噎，野花無緒伴凄凉。
不禁景物撩秋眼，剩與新篇付錦囊。
秋雲
作者：歐陽澈
朝代：宋

數片悠揚出遠山，擬爲霖雨霈塵寰。
未乘風雨吹嘘便，驀被曦輪照爍還。
心在蒼生常欲起，蹤歸深岫暫投閒。
油然一作施膏澤，始趁嵐烟入帝關。
秋香
作者：歐陽澈
朝代：宋

拂掠輕風破異香，非蘭非麝味何長。
荻篩玉屑飛魚舍，菊碎金塵點醉鄉。
露裛木犀增馥郁，煙滋菡萏益芬芳。
佳人惹得盈襟袖，剗地慵拈錦綉囊。
約吳公美裴季驂同赴會次前韵
作者：歐陽澈
朝代：宋

伊誰汲井旋埋盆，喜見荷錢點浪紋。
小立不妨人解佩，閒眠應有客書裙。
未饒靈運吟春草，端憶長庚醉暮雲。
顧我從容尚無躁，韓公何惜爲三薰。
繼前韵督敦仁和詩
作者：歐陽澈
朝代：宋

摳衣幸毎躡膺門，了了慙非孔氏孫。
麈尾既容聞吐屑，毫端合許見摛雲。
羲皇况已傲彭澤，屈宋安能過廣文。
白璧一雙如見擲，解貂准擬換融樽。
臨川戯留友人
作者：歐陽澈
朝代：宋

山童澤涸欲金流，小雨廉纖陡變秋。
河朔飲徒方快意，鱸魚歸興不如休。
歌姝况有飛瓊侣，結客當爲擲果游。
一曲陽關腸斷盡，未應聞此不遲留。
臨溪弱柳
作者：歐陽澈
朝代：宋

柳弄嬌黄暖律催，臨溪約略笑殘梅。
鴨頭春水回環綠，龜甲屏山掩映開。
媚日依依籠霧閣，揺風裊裊拂烟桅。
柔絲恨不同攀折，獨立江皋首重回。
良臣會飲於仙莊話次頗聞俗子譏訶次前韵自觧兼呈國鎮
作者：歐陽澈
朝代：宋

鴟夷載酒神仙宅，面作纈紋拚卷白。
飲餘指掌話平生，冷笑濡需同豕虱。
昆山片玉本無瑕，洗垢瘢痕任人索。
此中空洞貯天真，何止容卿數百人。
但見婁公容唾面，未應子路不知津。
會逢博物爲鑒拔，太阿拂拭寧因循。
男兒强項不易屈，剪剪羞他拜望塵。
席門車轍多長者，雖不事事非長貧。
意詳文贍諸儒慕，紛紛誰復師班固。
膏唇澤舌獵英華，立涸宛如溝澮雨。
纓冠門下謾峩峩，魯國真儒自不多。
何時解榻揮金椀，陶然爛醉奚落河。
清狂浪語文字飲，不須羅襪襯凌波。
芙蓉仙人酒量闊，况有詩客相吟哦。
迎賓掃雪尚如何，乘興扁舟須一過。
良臣聚飲梅仙莊和多字韵
作者：歐陽澈
朝代：宋

牛羊茁處綠駢羅，幾載鴟夷得趣多。
麈尾談清争嚼麝，筆頭草小換籠鵝。
杯行自鄙紅裙飲，詠罷人傳白雪歌。
採摘溪山憑句法，倚風拾得只長哦。
虞美人
作者：歐陽澈
朝代：宋

玉樓縹緲孤煙際。徙倚愁如醉。雁來人遠暗消魂。簾卷一鉤新月、怯黃昏。那人音信全無個。幽恨誰憑破。撲花蝴蝶若知人。為我一場清夢、去相親。
蝶戀花
作者：歐陽澈
朝代：宋

紅葉飄風秋欲暮。送目層樓，簾卷西山雨。解榻聚賓揮玉塵。風流只欠王夷甫。質劍為公沽綠醑。滌濯吟魂，擬摘黃花句。醉眼瞢騰攜手處。謝池風月誰分付。
覽丁渥異夢記戯書一絕示內人
作者：歐陽澈
朝代：宋

夢魂千里入巫峰，况在鴛幃咫尺中。
筆洒新詩宜贈我，臨風幸免倩征鴻。
諸友乘興拉謁吳朝宗因次韵
作者：歐陽澈
朝代：宋

扁舟乘興叩寒門，閉户先生不讓孫。
白雪郢人親到耳，青天廣客迥披雲。
吟行牛渚裁佳句，坐對雞窗嗜古文。
淡泊交情俱耐久，幾多瀟洒寄琴樽。
謁希哲不遇軒上走筆
作者：歐陽澈
朝代：宋

一軒虚敞静無塵，笑揖遥岑作主人。
興似子猷來訪戴，情同荀鶴誤尋真。
重披藥籙聊忘倦，側聽蟬吟試爽神。
賴得好風知我意，幽香拂掠襲衣巾。
謝人惠紫竹杖
作者：歐陽澈
朝代：宋

王猷珍重惠龍孫，策險扶危價莫論。
爛醉懸錢遊酒域，狂吟步月打僧門。
虛心尚有凌雲操，勁節元無染涙痕。
寄語香山居士道，朱藤從此未爲尊。
讀余逢辰舊唱和詩
作者：歐陽澈
朝代：宋

哲匠居鄰劍水傍，筆端疑化劍鋒鋩。
雕鐫麗景春工巧，煅煉佳詞武庫張。
字字泓澄清妬月，篇篇耿介烈含霜。
樓成白玉歸天府，擲下珠璣滿錦囊。
讀傅巖居士舊詩軸有感
作者：歐陽澈
朝代：宋

黄鵠凌雲不可尋，遺音流落感人心。
朱顔綠髩留難駐，明月清風古到今。
韞櫝有時驚卞璞，絕絃無地置牙琴。
傅巖蕭瑟傷心處，一局文楸鎖竹林。
讀掲伯徹舊詩軸
作者：歐陽澈
朝代：宋

劍氣光芒射斗牛，劍池風物占清幽。
天教間出英雄士，人獨推尊翰墨流。
幾爲詩魔生太瘦，常因清聖肆狂遊。
高吟逸軸成何事，可惜昇平漫白頭。
讀蕭防遇仙傳戲書一絕
作者：歐陽澈
朝代：宋

華陽宫闕杳難尋，空有遺蹤古到今。
不識蕭郎仙去後，床頭花醖共誰斟。
踏莎行
作者：歐陽澈
朝代：宋

羅幕風輕，水沈煙細。杯行笑擁東山妓。酬歌何惜錦纏頭，清音暗繞粱塵起。銀甲彈箏，碧桃薦味。舉觴飛白拚沈醉。花窗弄月晚歸來，門迎蠟炬笙簫沸。
踏莎行
作者：歐陽澈
朝代：宋

雁字書空，橘星垂檻。江天水墨秋光晚。香絲嫋嫋祝堯年，公庭錫宴揮金碗。醉索蠻箋，狂吟象管。珠璣燦燦驚人眼。遏雲更倩雪兒歌，從教拍碎紅牙板。
軒前菊蕊將綻因書四韵示希喆約九日聚飲於此
作者：歐陽澈
朝代：宋

菊英裝點近芳辰，風掠清香已襲人。
端的樊川携玉液，來同靖節賞金塵。
藏鬮戲賭杯中物，投轄堅留座上賓。
惡客不容污我社，摛雲要掃筆鋒神。
述懷寄仲寶
作者：歐陽澈
朝代：宋

雞窗俛默謝塵囂，炙手權門懶折腰。
節操剛持忠孝礪，胸襟常以古今澆。
蕭條陋巷閒三徑，牢落生涯寄一瓢。
何日高軒能我過，竹林清集共逍遥。
送吳教授古詩
作者：歐陽澈
朝代：宋

公不見先朝謫仙李太白，晦迹嵩山號詩客。
奇禽就掌食無猜，藉藉雄名振京國。
四明狂客素憐才，解龜換酒稱奇特。
白衣從此步花磚，秀拔儒林人所則。
煌煌文焰萬丈長，散落人間伴明月。
又不見昌黎巨儒韓退之，天才穎脫囊中錐。
反刓剗僞格以正，取心注手了無疑。
横經太學明師道，質疑辨惑爲蓍龜。
一言曲盡教育術，業精於勤荒於嬉。
赫然千載譽愈尊，太山北斗誰敢欺。
二公才德冠天下，青史褒名卓難亞。
讀之毎恨世不同，操篲無由漸德化。
延陵先生當盛時，卓犖英姿獨繼之。
萬言倚馬亦何待，睥睨謫仙當並馳。
觝排異端志不拔，真欲礪行參昌黎。
筆端綺靡追造化，胸中浩氣蟠蛟螭。
壯年唾手拾高第，錦綉文章喧帝里。
飄飄意氣凌碧雲，囘視塵蹤如脫屣。
龍墀承命來臨川，絳帳談經歷數年。
微言奥義潛啟發，殘膏賸馥多流傳。
摳衣幸與諸生列，飫聽緒言疑已决。
自嗟管見如醯雞，若非先生覆難徹。
惜哉虚往未實歸，洗心方擬叩精微。
夫何瓜代忽爾至，征航欲解歸王畿。
秋風未晚蓮吐香，蓴美鱸肥正好嘗。
行矣景物供吟興，剩摘佳篇投錦囊。
風月翰林能繼踵，此去禁庭當擢用。
傳聞紅葉滿階前，久俟高才能吟諷。
文章吏部既摩肩，聲聞行當冠日邊。
願爲霖雨蘇民望，庶使螭頭壓衆賢。
鯫生荷德誠非淺，别拜誰能無眷戀。
惟蘄爵過二唐賢，乃副承恩多士願。
遊岐原有感
作者：歐陽澈
朝代：宋

秋光淡薄磨青銅，舞風霜葉魚腮紅。
鷄窗岑寂興不淺，結客搘笻扣梵宫。
聨翻步躡孤烟際，隴上凄凉一笛風。
穿雲裂石聲滿谷，驚飛雁陣横晴空。
高僧擁衲卧雲久，諸方勘破心玲瓏。
我來奓户據禪榻，堂堂標格對總公。
旋烹冰液破我悶，澆腸七椀追盧仝。
水沈烟斷香透頂，津津喜氣生眉峰。
傅巖真隠已先去，誰與壯浪吟争雄。
朱絃縱事奏流水，俚耳知音亦罕逢。
不禁風物撩詩眼，强作險語慙非工。
安得湯休占此景，碧雲之句當奇鋒。
會沽村酒行蓮社，忘歸一任夕陽舂。
遊盤龍涉傅巖有感簡朝宗
作者：歐陽澈
朝代：宋

招提清曠朅來游，潑墨嵐光眼界幽。
黄絹碑亡思子禮，碧雲詩好憶湯休。
風簷目送書空雁，烟塢愁聞喚雨鳩。
銷鑠睡魔澆茗盌，矮窗拾得一簷秋。
遊華嚴寺題誠齋
作者：歐陽澈
朝代：宋

欲逃三伏叩禪關，浄洗煩襟水石間。
熾景碧雲俱掩斷，凉飈綠竹頓招還。
龍涎一炷香清骨，琥珀盈樽笑解顔。
預約高僧名遂日，結茅來此伴長閒。
過巴川
作者：歐陽澈
朝代：宋

凭高因賦遏雲篇，曵屣狂歌放昔賢。
未遂相如榮駟馬，且尋師正傲清泉。
悲吟玉未經三獻，羞澁囊空乏一錢。
典卻春衣常獨酌，從教邸主笑鳶肩。
過般若寺納凉
作者：歐陽澈
朝代：宋

火雲亭午欲燒空，避暑聨翩過梵宫。
磬韵喚回蝴蝶夢，巾紗立破芰荷風。
竹林道客欲長往，河朔高人興未窮。
誰似湯休能處病，索詩吟笑慰相逢。
遣興示子賢
作者：歐陽澈
朝代：宋

安貧萬事秖隨緣，羞澁囊空乏一錢。
濁酒難賒應有恨，焦琴屢典已無絃。
飯盂抄雪唯求飽，茗盌翻濤喜自煎。
錦里先生有詩卷，破愁時誦兩三篇。
醉中食鱠歌
作者：歐陽澈
朝代：宋

君不見秋風未發鱸正肥，張翰思歸心欲飛。
又不見田文有客歌彈鋏，爲歎無魚聲激烈。
水晶細鱠落金盤，須信江南味中絕。
山谷曾名醒酒冰，一筯未嘗延俗客。
助盤橙橘薦甘酸，入口瓊瑶碎牙頰。
扶起嵇康頽玉山，滌破樂天醉吟魄。
烹龍炮鳳未云珍，策勲終是愧霜鱗。
江湖散人興不淺，爲羡此品常埀綸。
有時舉竿獲錦鯉，玉屑花中拚爛醉。
笑他大嚼市廛流，浪說屠門能快意。
靈運池中蓄頗多，揚鬐鼓鬛戲清波。
知我平生嗜此癖，霜刀細縷紅玉搓。
典衣沽酒試轟飲，纈紋入面春風和。
男兒大抵皆忼慨，功名未必常蹉跎。
醉來擊劍歌白雪，閒愁萬斛俱消磨。
杯盤雖冷落，風月輸吟哦。
逸氣射斗牛，無人識太阿。
俗態翻雲仍覆雨，世情炙手擾張羅。
丈夫富貴當自致，恥傍權門効女蘿。
雄圗自許羞俯仰，請看毫端食鱠歌。
醉吟
作者：歐陽澈
朝代：宋

酒酣逸氣射星斗，自恨無人識馬周。
試拂青蛇歌易水，溪山應有鬼神愁。
重九前一日對菊戲書
作者：歐陽澈
朝代：宋

菊吐金英已滿籬，持杯指凖賞芳菲。
有巾可漉還無釀，載酒何人是白衣。
重九日醉中與世弼遊華嚴寺
作者：歐陽澈
朝代：宋

撥雲來謁野僧家，刮眼秋光望裏賒。
檻菊凋零金蕊碎，庭花裊娜玉冠斜。
遣懷詩筆摛春錦，破悶茶甌捧雪花。
卻笑遠公延靖節，何須把盞醉流霞。
重遊寥陽洞有感
作者：歐陽澈
朝代：宋

尋真曾到寥陽殿，小立廊腰花影轉。
飛瓊仙子下瑶臺，綽約雲鬟眼波剪。
水沈烟斷一簾秋，醉睡海棠紅玉軟。
武陵歸去探年華，揚州一夢烟波遠。
重來風物恰依然，愛日融融烟素卷。
洞門寂歷鎖長春，異木槎枒插天半。
霞衣冉冉媚東風，綠鎖窗前重識面。
酒酣春笋理琵琶，曲終依約含幽怨。
人間名利幾時休，馬行不駐空留戀。
桃花流水古猶今，囘首碧雲人不見。
金鳳花
作者：歐陽澈
朝代：宋

巧剪金英似欲飛，恍疑平世鳳來儀。
嘉名獨冠群花首，底亊君王尚未知。
陳欽若時寓盤龍作詩寄之因紀吟咏之美
作者：歐陽澈
朝代：宋

凜凜冰霜嚼齒牙，沈沈清夜詠簷花。
摩雲氣逸干星斗，落紙詞妍带綺霞。
醉掃麝煤奔渇驥，困紆象管引秋蛇。
擬尋紅樹賡詩社，卻日揮戈不許斜。
題良臣登雲閣·其一
作者：歐陽澈
朝代：宋

翬飛高閣勢凌雲，端擬雲衢致此身。
直躍魯梯千尺峻，高攀蟾窟一枝春。
廓然眼界同霞域，快矣襟袍絕點塵。
髣髴麻姑亭上景，方平應約此相親。
題良臣登雲閣·其二
作者：歐陽澈
朝代：宋

丹楹崛起拂雲端，平步危梯入廣寒。
脫屣佇當騰鶴馭，飛鳬終擬附鵬摶。
半天風雨凭欄詠，萬里江山指掌看。
十二樓臺多勝概，慚無詩思剪裁難。
顯道世弼過弊廬小酌醉中顯道以詩見教和謝
作者：歐陽澈
朝代：宋

鳩杖先生過草萊，竹林結客笑銜杯。
盤堆冷炙非珍饌，樽貯香醪旋潑醅。
玉屑揮犀談綺吐，纈紋入面醉顔開。
自慙闒茸親餘論，健筆時觀吐鳳才。
顯道和前韵見贈因復之·其一
作者：歐陽澈
朝代：宋

咳唾珠璣世所優，執鞭願我幸從游。
瓊枝不棄蒹葭倚，鯨海能容溝瀆流。
月夜狂吟揮象管，花時爛醉泛蘭舟。
錦囊辱擲新詩格，高壓唐朝李杜頭。
顯道和前韵見贈因復之·其二
作者：歐陽澈
朝代：宋

清名藉甚伯夷倫，抗志孤高不辱身。
縮手懶陳堯殿策，拂衣歸作傅巖人。
荷公毎許青雲器，蘄我歸榮白髪親。
努力會須如所祝，庶令雪恥見南鄰。
顯道庭中有白雞冠花爛熳作雲容狀賦庭中瑞氣詩以寄余次韵·其一
作者：歐陽澈
朝代：宋

雲湧中庭剪異葩，紛紛郁郁疊輕紗。
觀光雖屢經群目，薦瑞由來慶一家。
雨洗晶熒飄玉葉，烟滋淡竚簇瓊花。
多應綽約東鄰女，來伴仙翁咀絳霞。
顯道庭中有白雞冠花爛熳作雲容狀賦庭中瑞氣詩以寄余次韵·其二
作者：歐陽澈
朝代：宋

裊娜雲容獻瑞葩，曉雲輕罩認籠紗。
喜施繁艶迎詩客，羞寄清香入酒家。
妙質本能兼五德，芳名今復冠群花。
可憐一種嬋娟態，醉倚秋風臉有霞。
顯道辭中以詩示教因和韵復之
作者：歐陽澈
朝代：宋

抛磚斐句試相招，遠辱高軒過寂寥。
教約荷公能發瓿，功名蘄我效題橋。
談霏玉屑驚人聽，歌和陽春滿坐謠。
投轄苦留留不住，歸時明月掛璇霄。
飲中示子賢諸友七絕頗愧狂斐·其一
作者：歐陽澈
朝代：宋

時來一釣會連鼇，舌在誰羞舊緼袍。
風骨自慙非太白，高吟大醉浪推豪。
飲中示子賢諸友七絕頗愧狂斐·其七
作者：歐陽澈
朝代：宋

不作群兒浪謗傷，致身蘄處諫臺霜。
功成野服便蕭散，會見裴公綠野堂。
飲中示子賢諸友七絕頗愧狂斐·其三
作者：歐陽澈
朝代：宋

鍛鍊新詩數百篇，郊寒島瘦慕前賢。
高山流水知音少，不及人間鬼使錢。
飲中示子賢諸友七絕頗愧狂斐·其二
作者：歐陽澈
朝代：宋

江陵素乏橘千株，貧甚唯收柿葉書。
擬叩富兒謀貸粟，及門無奈足趦趄。
飲中示子賢諸友七絕頗愧狂斐·其五
作者：歐陽澈
朝代：宋

袍襟帽角走紅塵，卻掃窮經務日新。
將相公侯本無種，未應不及賣漿人。
飲中示子賢諸友七絕頗愧狂斐·其六
作者：歐陽澈
朝代：宋

功名端擬位三槐，發策慙無八斗才。
寂寞雲齋且稽古，披香指日掃松煤。
飲中示子賢諸友七絕頗愧狂斐·其四
作者：歐陽澈
朝代：宋

飄飄逸氣薄雲霓，功烈羞談管仲卑。
業就凌烟終有分，桂林誰謂便無枝。
句·其一
作者：歐陽燾
朝代：宋

冰井有泓閑潄玉，火山無焰謾生煙。
句·其二
作者：歐陽燾
朝代：宋

恭公遺治傳耆舊，元結雄文載簡編。
答田端彥
作者：歐陽獻
朝代：宋

莫嗟騏驥老，不識雲臺仗。
此驥天所月，未易論得喪。
贈田端彥
作者：歐陽獻
朝代：宋

守節固窮匪易事，鐵中誰許鬬錚錚。
聞道新除右僕射，難留高臥老先生。
能令餘黨留殘息，必有昌言佐盛明。
我欲效顰嗟老矣，西風回首涕縱橫。
題鐵作池上亭
作者：歐陽程
朝代：宋

鑿開幽境泛流萍，迴合波閒小洞庭。
寒影倒吞凌漢樹，冷光高浴半天星。
魚翻綿鬣波紋皺，鷺洗霜翎水氣腥。
昨夜蛟龍忽飛去，滿天風雨震雷霆。
句·其一
作者：歐陽經
朝代：宋

林青乍聽鶑聲喚，花嫩初籠日影遲。
句·其三
作者：歐陽經
朝代：宋

小桃斜映綠楊絲，激水泠泠漾日暉。
句·其二
作者：歐陽經
朝代：宋

峰頭華創占瓌奇，下視湖山迤邐卑。
貞女峽
作者：歐陽經
朝代：宋

退之雄文露天巧，夢得清詩揮秀格。
迨今聲名三百年，文字山水相輝赫。
公宇蘆
作者：歐陽詹
朝代：宋

漁家分得兩三莖，公退徐吟思倍清。
官滿不將歸舊隠，蕭蕭留與後人聽。
句·其一
作者：歐陽詹
朝代：宋
体裁：句

啼猿非有恨，行客自多悲。
句·其三
作者：歐陽詹
朝代：宋

橫琴遮遠洞，舉手出高峰。
句·其二
作者：歐陽詹
朝代：宋

不知吹者意，何似聽人心。
題睢陽五老圖
作者：歐陽謙之
朝代：宋

厚德良多積善根，賢才他日在兒孫。
當知相里非凡壻，豈有陳平久席門。
五老繪圖千載譽，群公詩禮百年存。
憑君挾取傳家學，青史賢良有後昆。
句
作者：歐陽識
朝代：宋

資水西來兼邵水，龍山橫鶩際梅山。
卜居
作者：歐陽鈇
朝代：宋

此生老矣益飄零，湯餠來年又何所。
是身如寓敢求安，更築小軒名以寓。
憑誰叫閽與帝語，有客多艱乃如許。
水花爲客啼紅雨。
句·其一
作者：歐陽鈇
朝代：宋

細雨雙飛鷺，寒蓑獨釣船。
句·其一〇
作者：歐陽鈇
朝代：宋

夢回金馬玉堂上，文在冰甌雪碗中。
句·其一一
作者：歐陽鈇
朝代：宋

青山如故情非故，芳草喚愁詩遣愁。
句·其一七
作者：歐陽鈇
朝代：宋

讀書豈爲官。
句·其一三
作者：歐陽鈇
朝代：宋

風色似傳花信到，夕陽微放柳梢晴。
句·其一二
作者：歐陽鈇
朝代：宋

擾擾征人相顧語，蕭蕭落木不勝秋。
句·其一五
作者：歐陽鈇
朝代：宋

愛山如愛酒，畏暑如畏虎。
出門尋舊遊，缺月四更吐。
句·其一八
作者：歐陽鈇
朝代：宋

心清時自暑。
句·其一六
作者：歐陽鈇
朝代：宋

更闌待月華，風露寒欲僵。
句·其一四
作者：歐陽鈇
朝代：宋

千里歸來人事改，十年猶幸此身存。
句·其七
作者：歐陽鈇
朝代：宋

語離遽何許，話舊復何時。
句·其三
作者：歐陽鈇
朝代：宋

誰知花過半，纔與酒相尋。
句·其九
作者：歐陽鈇
朝代：宋

有客過門湖海士，隔籬呼酒咄嗟間。
句·其二
作者：歐陽鈇
朝代：宋

夢回千里外，燈轉一窗深。
句·其五
作者：歐陽鈇
朝代：宋

天上張公子，雲間陸士龍。
句·其八
作者：歐陽鈇
朝代：宋

巷南巷北人招飲，一雨一晴花耐看。
句·其六
作者：歐陽鈇
朝代：宋

月白玄猿哭，更殘絡緯悲。
句·其四
作者：歐陽鈇
朝代：宋

故人驚會面，新恨說從頭。
和伍武仲
作者：歐陽鈇
朝代：宋

未知一歲於此水，幾回照影慚栖栖。
失身竟墮管城計，錯路不爲田舍兒。
游愚堂
作者：歐陽鈇
朝代：宋

聞說名園尚修竹，花壓頹垣筍穿屋。
雨痕半掩壁間題，饑鼠跳梁狐晝啼。
前人已爲後人笑，後人更使誰人悼。
嗚呼全盛幾時奈衰何，古人興廢何其多。
示二子
作者：歐陽鈇
朝代：宋

先君以官貧，我仍遺以安。
但願兩兒健，扶持一翁孱。
何須待門生，悠然柴桑閒。
禾山秋興·其一
作者：歐陽鈇
朝代：宋

生計嗟烏有，誰人問子虛。
西風五更雨，南雁數行書。
衰朽兒童笑，飄流歲月餘。
秋深新病起，吾志在吾廬。
禾山秋興·其二
作者：歐陽鈇
朝代：宋

夜起集萬感，胡爲淹此留。
詩成夔子國，人在仲宣樓。
絡緯聲中淚，芭蕉雨裏愁。
遥知屢門倚，應念有方游。
絕句·其一
作者：歐陽鈇
朝代：宋

戀樹殘紅濕不飛，楊花雪落木生衣。
年來百念成灰冷，無語送春春自歸。
絕句·其三
作者：歐陽鈇
朝代：宋

爲憐紅杏亞枝斜，看到斜陽送亂鴉。
又是一春窮不死，天教留眼看鶑花。
絕句·其二
作者：歐陽鈇
朝代：宋

桑麻得雨更青葱，芍藥留春結晚紅。
怪得鳥聲如許好，此身還在亂山中。
絕句·其四
作者：歐陽鈇
朝代：宋

篷窗卧聽疎疎雨，却是芭蕉夜半聲。
煙浪蔽天天倚蓋，略容一點白鷗明。
臨江仙
作者：歐陽闢
朝代：宋

澗碧山紅粉爛漫，煙蘿遠映霜楓。倚闌人在暮雲東。遙天垂眾壑，平地起孤峰。大好家山重九日，尊前切莫匆匆。黃花訊息雁聲中。尋芳須未晚，與客且攜筇。
狀元峰
作者：歐陽麟
朝代：宋

一峰高聳上參天，地勢鍾靈出狀元。
雪霽乍疑抽紫笋，雲開忽見吐青蓮。
平明遠捧金烏小，薄暮高擎玉兔圓。
獨羨唐家賢父子，芳名留得後人傳。
卜算子·书是玉关来
作者：止禅师
朝代：宋
体裁：词

书是玉关来，泪向松江堕。
梅自飘香柳自青，嘹唳征鸿过。
沙漠暗尘飞，嵩狱愁云锁。
淮上千营夜枕戈，此恨凭谁破。
卜算子·离念
作者：止禅师
朝代：宋

书是玉关来，泪向松江堕。梅自飘香柳自青，嘹唳征鸿过。沙漠暗尘飞，嵩岳愁云锁。淮上千营夜枕戈，此恨凭谁破。
卜算子（离念）
作者：止禅师
朝代：宋

书是玉关来，泪向松江随。梅自飘香柳自青，嘹唳征鸿过。
沙漠暗尘飞，嵩岳愁云锁。淮上千营夜枕戈，此恨凭谁破。
台城路（归杭）
作者：止禅师
朝代：宋

当年不信江湖老，如今岁华惊晚。路改家迷，花空荫落，谁识重来刘阮。殊乡顿远。甚犹带羁怀，雁凄蛩怨。梦里忘归，乱浦烟浪片帆转。
闭门休叹故苑。杖藜游冶处，萧艾都遍。雨色云西，晴光水北，一洗悠然心眼。行行渐懒。快料理幽寻，酒瓢诗卷。赖有湖边，踢时鸥数点。
尾犯
作者：止禅师
朝代：宋

因有感於孤山，为赋此调
一白受春知。独爱老来，疏瘦偏宜。古月黄昏，许松竹相依。晕藓枯搓半折，影浮波、渴龙倒窥。岁华凋谢，水边篱落，雪后忽横枝。
百花头上立，且休问、向北开迟。老了何郎，不成便无诗。惟只有、西州倦客，怕说著、西湖旧时。难忘处，放鹤山空人未归。
祝英台近（为自得齐赋）
作者：止禅师
朝代：宋

水空流，心不竞，门掩柳阴早。芸暖书芗，声压四檐悄。断尘飞远清风，人间醒醉，任蝶梦、何时分晓。古音少。素琴久已无弦，俗子未知道。听雨看云，依旧静中好。但教春气融融，一般意思，小窗外、不除芳草。
菩萨蛮（晓行西湖边）
作者：止禅师
朝代：宋

霜花铺岸浓如雪。田间水浅冰初结。林密乱鸦啼。山深雁过稀。
风恬湖似镜。冷浸楼台影。梅不怕隆寒，疏葩正耐看。
卜算子
作者：止禪師
朝代：宋

書是玉關來，淚向松江墮。梅自飄香柳自青，嘹唳徵鴻過。沙漠暗塵飛，嵩獄愁雲鎖。淮上千營夜枕戈，此恨憑誰破。
無弦琴
作者：止翁
朝代：宋

月作金徽風作弦，清音不在指端傳。
有時彈罷無生曲，露滴松梢鶴未眠。
句
作者：武允蹈
朝代：宋

露萱钳宿蝶，风木撼鸣鸠。屋头风过雁，灯背月移窗。霜林五色锦，烟渡一萦丝。午簟展风供睡课，夜窗扃雨办诗逋。眼昏书字不著纸，耳重听言常问人。
句·其一
作者：武允蹈
朝代：宋

露萱鉗宿蝶，風木撼鳴鳩。
句·其一
作者：武允蹈
朝代：宋

露萱钳宿蝶，风木撼鸣鸠。
句·其三
作者：武允蹈
朝代：宋

霜林五色錦，烟渡一縈絲。
句·其三
作者：武允蹈
朝代：宋

霜林五色锦，烟渡一萦丝。
句·其二
作者：武允蹈
朝代：宋

屋头风过雁，灯背月移窗。
句·其二
作者：武允蹈
朝代：宋

屋頭風過雁，燈背月移窗。
句·其五
作者：武允蹈
朝代：宋

眼昏书字不着纸，耳重听言常问人。
句·其五
作者：武允蹈
朝代：宋

眼昏书字不著纸，耳重听言常问人。
句·其五
作者：武允蹈
朝代：宋

眼昏書字不著紙，耳重聽言常問人。
句·其四
作者：武允蹈
朝代：宋

午簟展風供睡課，夜窗扃雨辦詩逋。
句·其四
作者：武允蹈
朝代：宋

午簟展风供睡课，夜窗扃雨办诗逋。
題旅舍
作者：武夷
朝代：宋

去日春蠶吐雪絲，歸時霜菊剝金衣。
沙鷗不入鴛鴻侶，依舊滄浪繞釣磯。
题旅舍
作者：武夷
朝代：宋
体裁：七言绝句

去日春蚕吐雪丝，归时霜菊剥金衣。沙鸥不入鸳鸿侣，依旧沧浪绕钓矶。
句
作者：武宣徽
朝代：宋

尊前依約認三公。
句
作者：武宣徽
朝代：宋

尊前依约认三公。
买鞭
作者：武成
朝代：宋
体裁：七言律诗

初买虽怜价甚微，驽骀便已化骦騛。干长却想穿阶直，节密应知受土肥。金赐夜寒敲月落，玉丝春袅拂花飞。提携莫笑无他用，万里旌旗更指挥。
買鞭
作者：武成
朝代：宋

初買雖憐價甚微，駑駘便已化驦騛。
幹長却想穿階直，節密應知受土肥。
金賜夜寒敲月落，玉絲春裊拂花飛。
提携莫笑無他用，萬里旌旗更指揮。
七夕
作者：武衍
朝代：宋

金鍼插并玉搔头，月落河倾尚倚楼。
细认双星还自感，别离同是一般愁。
七夕
作者：武衍
朝代：宋

金鍼插竝玉搔頭，月落河傾尚倚樓。
細認雙星還自感，別離同是一般愁。
七夕
作者：武衍
朝代：宋

金针插并玉搔头，月落河倾尚倚楼。细认双星还自感，别离同是一般愁。
九日
作者：武衍
朝代：宋
体裁：七言绝句

倒尽鸱夷酒更沽，西风吹兴渺江湖。客中剩喜身强健，岁岁秋香看紫萸。
九日
作者：武衍
朝代：宋

倒尽鸱珍酒更沽，西风吹兴渺江湖。
客中剩喜身强健，岁岁秋香看紫萸。
九日
作者：武衍
朝代：宋

倒盡鴟夷酒更沽，西風吹興渺江湖。
客中賸喜身强健，歲歲秋香看紫萸。
书吴江塔院水月
作者：武衍
朝代：宋

叠叠沧波隔乱山，白鸥飞去复飞还。吟边好思无多子，祇在孤舟落照间。
书吴江塔院水月
作者：武衍
朝代：宋

迭迭沧波隔乱山，白鸥飞去復飞还。
吟边好思无多子，祇在孤舟落照间。
书所怀
作者：武衍
朝代：宋
体裁：五言律诗

閒拂尘中镜，犹怜壁上梭。生平多坎壈，知己半销磨。对酒成孤酌，横琴寓九歌。相思江水阔，岁晚客如何。
书画扇
作者：武衍
朝代：宋
体裁：七言绝句

双成午夜约飞琼，齐驾红鸾看月明。缥缈碧云归去晓，洞天霜冷玉箫清。
京口策应戍将归营
作者：武衍
朝代：宋
体裁：五言律诗

老矣犹征调，新从淮上归。尽知边境事，曾解寿春围。腥血封刀匣，黄沙渍铁衣。奏功均得赏，沽酒醉斜晖。
京口策應戍將歸營
作者：武衍
朝代：宋

老矣猶征調，新從淮上歸。
盡知邊境事，曾解壽春圍。
腥血封刀匣，黄沙漬鐵衣。
奏功均得賞，沽酒醉斜暉。
伯氏自吳門來輦下再宿即別
作者：武衍
朝代：宋

把酒論新事，移牀問故山。
桑麻云已長，親戚喜相安。
斷鴈江湖外，馳心夢寐間。
兩年三度別，此別覺尤難。
伯氏自吴门来辇下再宿即别
作者：武衍
朝代：宋

把酒论新事，移床问故山。桑麻云已长，亲戚喜相安。断雁江湖外，驰心梦寐间。两年三度别，此别觉尤难。
伯氏自吴门来辇下再宿即别
作者：武衍
朝代：宋

把酒论新事，移床问故山。
桑麻云已长，亲戚喜相安。
断鴈江湖外，驰心梦寐间。
两年三度别，此别觉尤难。
刘八窗见访一夕即别
作者：武衍
朝代：宋

五年苕上别，别后愧相疎。
今夕知何夕，忆渠俄见渠。
同持一杯酒，胜寄百封书。
未及论心事，晓风回蹇馿。
刘八窗见访一夕即别
作者：武衍
朝代：宋

五年苕上别，别后愧相疏。今夕知何夕，忆渠俄见渠。同持一杯酒，胜寄百封书。未及论心事，晓风回蹇驴。
刘后村被召
作者：武衍
朝代：宋
体裁：五言律诗

衔上官虽显，吟边兴不衰。细评南岳稿，远过后山诗。才大人多忌，名高上素知。瓣香吾敢后，幸见召环时。
別燕
作者：武衍
朝代：宋

寶墨煙雲邈，金風庭戶秋。
有雛堪作伴，無計若爲留。
謹勿沾鯨浪，應須避蜃樓。
裁詩聊寄遠，煩慰玉人愁。
别燕
作者：武衍
朝代：宋
体裁：五言律诗

宝墨烟云邈，金风庭户秋。有雏堪作伴，无计若为留。谨勿沾鲸浪，应须避蜃楼。裁诗聊寄远，烦慰玉人愁。
劉八窗見訪一夕即別
作者：武衍
朝代：宋

五年苕上別，別後愧相疎。
今夕知何夕，憶渠俄見渠。
同持一杯酒，勝寄百封書。
未及論心事，曉風囘蹇馿。
劉後村被召
作者：武衍
朝代：宋

銜上官雖顯，吟邊興不衰。
細評南嶽稿，遠過後山詩。
才大人多忌，名高上素知。
瓣香吾敢後，幸見召環時。
双鹭
作者：武衍
朝代：宋

谁惊双鹭起苹汀，蹵裂玻瓈细有声。
飞入白云浑不辨，碧山横处忽分明。
双鹭
作者：武衍
朝代：宋

谁惊双鹭起蘋汀，蹴裂玻瓈细有声。飞入白云浑不辨，碧山横处忽分明。
哀魏方泉
作者：武衍
朝代：宋

每见中吴士，多称太守贤。一毫无暴政，千里乐丰年。心醉西楼月，身飞北阙天。那知人事异，梦绝柳桥边。诏下催归觐，人传便尹京。班才联从橐，庭忽舞铭旌。玉树悲中折，金丹圣莫生。泽多唯乳子，天道若无情。
哀魏方泉·其一
作者：武衍
朝代：宋

每見中吳士，多稱太守賢。
一毫無暴政，千里樂豐年。
心醉西樓月，身飛北闕天。
那知人事異，夢絕柳橋邊。
哀魏方泉·其一
作者：武衍
朝代：宋
体裁：五言律诗

每见中吴士，多称太守贤。一毫无暴政，千里乐丰年。心醉西楼月，身飞北阙天。那知人事异，梦绝柳桥边。
哀魏方泉·其二
作者：武衍
朝代：宋

詔下催歸覲，人傳便尹京。
班纔聯從橐，庭忽舞銘旌。
玉樹悲中折，金丹聖莫生。
澤多唯乳子，天道若無情。
哀魏方泉·其二
作者：武衍
朝代：宋

诏下催归觐，人传便尹京。班才联从橐，庭忽舞铭旌。玉树悲中折，金丹圣莫生。泽多唯乳子，天道若无情。
哀魏方泉·其二
作者：武衍
朝代：宋

诏下催归觐，人传便尹京。
班纔联从橐，庭忽舞铭旌。
玉树悲中折，金丹圣莫生。
泽多唯乳子，天道若无情。
嘗葡萄
作者：武衍
朝代：宋

壓架駢枝露顆圓，水精落落照晴軒。
微酸自是江南種，尚忍因渠說太原。
夏日书事
作者：武衍
朝代：宋

缓将琴轸卷将书，谁信閒中事有余。
约客论茶和水试，课童移菊带泥鉏。
竹栊日午犹关鹤，水槛朝来自餧鱼。
山蓟已苗瓜已蔓，适安生计未全疎。
夏日书事
作者：武衍
朝代：宋

缓将琴轸卷将书，谁信閒中事有馀。约客论茶和水试，课童移菊带泥锄。竹栊日午犹关鹤，水槛朝来自喂鱼。山蓟已苗瓜已蔓，适安生计未全疏。
夏日書事
作者：武衍
朝代：宋

緩將琴軫卷將書，誰信閒中事有餘。
約客論茶和水試，課童移菊带泥鉏。
竹櫳日午猶關鶴，水檻朝來自餧魚。
山薊已苗瓜已蔓，適安生計未全疎。
孤山訪梅不遇簡知己
作者：武衍
朝代：宋

結客尋春過舊隄，雪香雲冷鎖雙扉。
隔牆應是梅花笑，敝却貂裘尚未歸。
孤山访梅不遇简知己
作者：武衍
朝代：宋
体裁：七言绝句

结客寻春过旧堤，雪香云冷锁双扉。隔墙应是梅花笑，敝却貂裘尚未归。
宜永觀雨
作者：武衍
朝代：宋

池上泠泠過雨聲，綠荷風走萬珠明。
天公未欲從羣望，作了晚涼俄便晴。
宜永观雨
作者：武衍
朝代：宋

池上泠泠过雨声，绿荷风走万珠明。
天公未欲从羣望，作了晚凉俄便晴。
宜永观雨
作者：武衍
朝代：宋

池上泠泠过雨声，绿荷风走万珠明。天公未欲从群望，作了晚凉俄便晴。
客去
作者：武衍
朝代：宋

晉人冠子羽人衣，客去移牀傍小池。
扇影不摇蘄竹浄，藕花風裏看唐詩。
客去
作者：武衍
朝代：宋

晋人冠子羽人衣，客去移床傍小池。扇影不摇蕲竹净，藕花风里看唐诗。
客去
作者：武衍
朝代：宋

晋人冠子羽人衣，客去移床傍小池。
扇影不摇蕲竹浄，藕花风裏看唐诗。
宫中词
作者：武衍
朝代：宋

睡余罗袖印眉山，行傍妆台理坠鬟。
圣主忧勤排当少，犀椎鱼拨总成閒。
宫中词
作者：武衍
朝代：宋

睡馀罗袖印眉山，行傍妆台理坠鬟。圣主忧勤排当少，犀椎鱼拨总成閒。
宫思
作者：武衍
朝代：宋

当时十五正娇妍，选入宫中二十年。谁料祇今三十五，舞靴未蹋玉阶前。
宫思
作者：武衍
朝代：宋

当时十五正娇妍，选入宫中二十年。
谁料祇今三十五，舞鞾未蹋玉阶前。
宫词补遗
作者：武衍
朝代：宋

梨花风动玉阑香，春色沈沈锁建章。唯有落红官不禁，尽教飞舞出宫墙。牡丹春籞正秾华，有旨今年不赏花。剪落金盘三百朵，内批分赐近臣家。
宫词补遗·其一
作者：武衍
朝代：宋
体裁：七言绝句

梨花风动玉阑香，春色沈沈锁建章。唯有落红官不禁，尽教飞舞出宫墙。
宫词补遗·其二
作者：武衍
朝代：宋

牡丹春籞正秾华，有旨今年不赏花。剪落金盘三百朵，内批分赐近臣家。
宫词补遗·其二
作者：武衍
朝代：宋

牡丹春籞正秾华，有旨今年不赏花。
剪落金盘三百朶，内批分赐近臣家。
宮中詞
作者：武衍
朝代：宋

睡餘羅袖印眉山，行傍妝臺理墜鬟。
聖主憂勤排當少，犀椎魚撥總成閒。
宮思
作者：武衍
朝代：宋

當時十五正嬌妍，選入宮中二十年。
誰料祇今三十五，舞鞾未蹋玉階前。
宮詞補遺·其一
作者：武衍
朝代：宋

梨花風動玉闌香，春色沈沈鎖建章。
唯有落紅官不禁，儘教飛舞出宮牆。
宮詞補遺·其二
作者：武衍
朝代：宋

牡丹春籞正穠華，有旨今年不賞花。
剪落金盤三百朶，內批分賜近臣家。
宿吕城舟中
作者：武衍
朝代：宋
体裁：七言律诗

古堞遗踪何处寻，断烟残日意沈沈。飞湍过闸风雷怒，峭岸如山草木深。灯火邻船喧客枕，江天漂梗碎乡心。明朝沽酒新丰市，怊怅无人伴苦吟。
宿呂城舟中
作者：武衍
朝代：宋

古堞遺蹤何處尋，斷煙殘日意沈沈。
飛湍過閘風雷怒，峭岸如山草木深。
燈火鄰船喧客枕，江天漂梗碎鄉心。
明朝沽酒新豐市，怊悵無人伴苦吟。
寄吳德章簽判
作者：武衍
朝代：宋

莫轉朱弦軫，知音世不慳。
吟情清似水，壯志屹於山。
自入鄉關去，相思雲樹間。
春風吹五葉，早趁集英班。
寄吴德章签判
作者：武衍
朝代：宋
体裁：五言律诗

莫转朱弦轸，知音世不悭。吟情清似水，壮志屹于山。自入乡关去，相思云树间。春风吹五叶，早趁集英班。
寄汤伯起
作者：武衍
朝代：宋
体裁：五言律诗

徙家城市去，不为故人留。种菊应无地，观山合起楼。别来通讯少，春至作诗不。池上双柽绿，孤吟我正愁。
寄湯伯起
作者：武衍
朝代：宋

徙家城市去，不爲故人留。
種菊應無地，觀山合起樓。
別來通訊少，春至作詩不。
池上雙檉綠，孤吟我正愁。
寄社友
作者：武衍
朝代：宋
体裁：七言绝句

秉烛西园事已非，更堪中酒落花时。隔帘燕子偏饶舌，不管春愁倦作诗。
寄社友
作者：武衍
朝代：宋

秉燭西園事已非，更堪中酒落花時。
隔簾燕子偏饒舌，不管春愁倦作詩。
寓京口四首答汤菊庄兼简分司郑料院 其二 鹘山
作者：武衍
朝代：宋

屹然孤石藓痕青，千古江湍洗不平。苍鹘飞来复飞去，不知身为此山名。
寓京口四首答汤菊庄兼简分司郑料院·北固亭口占
作者：武衍
朝代：宋
体裁：七言绝句

三生结得润人缘，卮酒时来暖客毡。北固儿童虽不识，也缘巾屦过山前。
寓京口四首答汤菊庄兼简分司郑料院·北固亭口占
作者：武衍
朝代：宋

三生结得润人缘，卮酒时来暖客毡。北固儿童虽不识，也缘巾屦过山前。屹然孤石藓痕青，千古江湍洗不平。苍鹘飞来复飞去，不知身为此山名。二雄曾向此般还，鼎立功名各未安。留得坐时顽石在，至今人尚说曹瞒。朝宗亭下浪冥冥，何日寻观瘗鹤铭。更欲裹茶邀客去，短篷敲火瀹中泠。
寓京口四首答汤菊庄兼简分司郑料院·月观远眺
作者：武衍
朝代：宋
体裁：七言绝句

朝宗亭下浪冥冥，何日寻观瘗鹤铭。更欲裹茶邀客去，短篷敲火瀹中泠。
寓京口四首答汤菊庄兼简分司郑料院·甘露寺很石
作者：武衍
朝代：宋
体裁：七言绝句

二雄曾向此般还，鼎立功名各未安。留得坐时顽石在，至今人尚说曹瞒。
寓京口四首答汤菊庄兼简分司郑料院·鹘山
作者：武衍
朝代：宋

屹然孤石藓痕青，千古江湍洗不平。
苍鹘飞来復飞去，不知身为此山名。
寓京口四首答湯菊莊兼簡分司鄭料院·北固亭口占
作者：武衍
朝代：宋

三生結得潤人緣，卮酒時來暖客氈。
北固兒童雖不識，也緣巾屨過山前。
寓京口四首答湯菊莊兼簡分司鄭料院·月觀遠眺
作者：武衍
朝代：宋

朝宗亭下浪冥冥，何日尋觀瘞鶴銘。
更欲裹茶邀客去，短篷敲火瀹中泠。
寓京口四首答湯菊莊兼簡分司鄭料院·甘露寺很石
作者：武衍
朝代：宋

二雄曾向此般還，鼎立功名各未安。
留得坐時頑石在，至今人尚說曹瞞。
寓京口四首答湯菊莊兼簡分司鄭料院·鶻山
作者：武衍
朝代：宋

屹然孤石蘚痕青，千古江湍洗不平。
蒼鶻飛來復飛去，不知身爲此山名。
寻昔游
作者：武衍
朝代：宋

碧水青山旧路迷，刘郎怊怅阮郎悲。
仙桃一别人间去，洞裏春风自四时。
寻昔游
作者：武衍
朝代：宋

碧水青山旧路迷，刘郎怊怅阮郎悲。仙桃一别人间去，洞里春风自四时。
尋昔游
作者：武衍
朝代：宋

碧水青山舊路迷，劉郎怊悵阮郎悲。
仙桃一別人間去，洞裏春風自四時。
小游仙词
作者：武衍
朝代：宋

天风吹上碧嶙峋，鸾鹤声清草木薰。金阙玉楼行欲遍，却携明月出红云。
小游僊詞
作者：武衍
朝代：宋

天風吹上碧嶙峋，鸞鶴聲清草木薰。
金闕玉樓行欲遍，却携明月出紅雲。
小游僊词
作者：武衍
朝代：宋

天风吹上碧嶙峋，鸾鹤声清草木熏。
金阙玉楼行欲遍，却携明月出红云。
小院
作者：武衍
朝代：宋
体裁：七言绝句

小院秋声动碧梧，飒然凉思满籧篨。年来懒结青镫伴，却课儿曹读夜书。
小院
作者：武衍
朝代：宋

小院秋聲動碧梧，颯然涼思滿籧篨。
年來懶結青鐙伴，却課兒曹讀夜書。
尝葡萄
作者：武衍
朝代：宋
体裁：七言绝句

压架骈枝露颗圆，水精落落照晴轩。微酸自是江南种，尚忍因渠说太原。
岁在丁亥郊禋礼成皇帝登门肆赦获睹盛典恭成口号
作者：武衍
朝代：宋

阊阖煌煌辟晓云，千官鹄立望严宸。鹤书飞下珠檐峻，雉扇分开玉座新。山寿声中团喜气，钧天奏处隔香尘。明王盛事民何幸，三载恩宽四海春。
岁在丁亥郊禋礼成皇帝登门肆赦获睹盛典恭成口号
作者：武衍
朝代：宋

阊阖煌煌闢晓云，千官鹄立望严宸。
鹤书飞下珠檐峻，雉扇分开玉座新。
山寿声中团喜气，钧天奏处隔香尘。
明王盛事民何幸，三载恩宽四海春。
开元广寒词
作者：武衍
朝代：宋
体裁：七言绝句

桂华珠殿水精楼，柘袖笼香乙夜游。飞下银桥人不觉，月明三十六宫秋。
恭謝慶成詩十闋·其一
作者：武衍
朝代：宋

二載明禋帝意專，瓣香盍謝祖宗前。
願前盛典從頭數，紹述應須億萬年。
恭謝慶成詩十闋·其一〇
作者：武衍
朝代：宋

士庶重重間綺羅，霽光熏作小春和。
御街兩行瞻天表，比似前回人更多。
恭謝慶成詩十闋·其七
作者：武衍
朝代：宋

宮前儀衛尚般還，花裏聲傳午漏殘。
見說御園才放水，聖心游泳正觀瀾。
恭謝慶成詩十闋·其三
作者：武衍
朝代：宋

宮監推簾探曉星，景陽鍾動已妝成。
鳳輿陸續銜車馬，黄道香濃尾駕行。
恭謝慶成詩十闋·其九
作者：武衍
朝代：宋

小白長紅十里春，歸來天仗擁香塵。
翩翩黄屋彫霞裏，輦上無花止一人。
恭謝慶成詩十闋·其二
作者：武衍
朝代：宋

麝蠟籠紗粲玉階，珠櫳齊撤九門開。
一天星斗明如月，法駕徐擎出殿來。
恭謝慶成詩十闋·其五
作者：武衍
朝代：宋

大官宣勸禮優寬，中殿妃嬪各盡歡。
和氣滿城天色好，不妨直際晚回鑾。
恭謝慶成詩十闋·其八
作者：武衍
朝代：宋

染羅彫草斡天機，簇戴工夫鬭出奇。
唯有近臣恩數異，尚方別賜細欒枝。
恭謝慶成詩十闋·其六
作者：武衍
朝代：宋

樂奏仙韶進壽觥，觚棱風細寶香清。
隔簾微見龍顔啟，緣是優人有笑聲。
恭謝慶成詩十闋·其四
作者：武衍
朝代：宋

禮成列聖宴群工，浩蕩春風到竹宮。
傳旨簪花俄侶錦，信知天子是天公。
恭谢庆成诗十阕
作者：武衍
朝代：宋

二载明禋帝意专，瓣香盍谢祖宗前。愿前盛典从头数，绍述应须亿万年。麝蜡笼纱粲玉阶，珠栊齐撤九门开。一天星斗明如月，法驾徐擎出殿来。宫监推帘探晓星，景阳钟动已妆成。凤舆陆续衔车马，黄道香浓尾驾行。礼成列圣宴群工，浩荡春风到竹宫。传旨簪花俄侣锦，信知天子是天公。大官宣劝礼优宽，中殿妃嫔各尽欢。和气满城天色好，不妨直际晚回銮。乐奏仙韶进寿觥，觚棱风细宝香清。隔帘微见龙颜启，缘是优人有笑声。宫前仪卫尚般还，花里声传午漏残。见说御园才放水，圣心游泳正观澜。染罗彫草斡天机，簇戴工夫斗出奇。唯有近臣恩数异，尚方别赐细栾枝。小白长红十里春，归来天仗拥香尘。翩翩黄屋彫霞里，辇上无花止一人。士庶重重间绮罗，霁光熏作小春和。御街两行瞻天表，比似前回人更多。
恭谢庆成诗十阕·其一
作者：武衍
朝代：宋
体裁：七言绝句

二载明禋帝意专，瓣香盍谢祖宗前。愿前盛典从头数，绍述应须亿万年。
恭谢庆成诗十阕·其七
作者：武衍
朝代：宋

宫前仪卫尚般还，花裏声传午漏残。
见说御园才放水，圣心游泳正观澜。
恭谢庆成诗十阕·其七
作者：武衍
朝代：宋

宫前仪卫尚般还，花里声传午漏残。见说御园才放水，圣心游泳正观澜。
恭谢庆成诗十阕·其三
作者：武衍
朝代：宋
体裁：七言绝句

宫监推帘探晓星，景阳钟动已妆成。凤舆陆续衔车马，黄道香浓尾驾行。
恭谢庆成诗十阕·其九
作者：武衍
朝代：宋

小白长红十里春，归来天仗拥香尘。翩翩黄屋彫霞里，辇上无花止一人。
恭谢庆成诗十阕·其九
作者：武衍
朝代：宋

小白长红十里春，归来天仗拥香尘。
翩翩黄屋雕霞裏，辇上无花止一人。
恭谢庆成诗十阕·其二
作者：武衍
朝代：宋
体裁：七言绝句

麝蜡笼纱粲玉阶，珠栊齐撤九门开。一天星斗明如月，法驾徐擎出殿来。
恭谢庆成诗十阕·其五
作者：武衍
朝代：宋
体裁：七言绝句

大官宣劝礼优宽，中殿妃嫔各尽欢。和气满城天色好，不妨直际晚回銮。
恭谢庆成诗十阕·其八
作者：武衍
朝代：宋

染罗彫草斡天机，簇戴工夫斗出奇。唯有近臣恩数异，尚方别赐细栾枝。
恭谢庆成诗十阕·其八
作者：武衍
朝代：宋

染罗雕草斡天机，簇戴工夫斗出奇。
唯有近臣恩数异，尚方别赐细栾枝。
恭谢庆成诗十阕·其六
作者：武衍
朝代：宋
体裁：七言绝句

乐奏仙韶进寿觥，觚棱风细宝香清。隔帘微见龙颜启，缘是优人有笑声。
恭谢庆成诗十阕·其十
作者：武衍
朝代：宋
体裁：七言绝句

士庶重重间绮罗，霁光熏作小春和。御街两行瞻天表，比似前回人更多。
恭谢庆成诗十阕·其四
作者：武衍
朝代：宋
体裁：七言绝句

礼成列圣宴群工，浩荡春风到竹宫。传旨簪花俄侣锦，信知天子是天公。
悼戴式之
作者：武衍
朝代：宋

四海詩人說石屏，一時知己盡公卿。
家傳衣鉢生無愧，氣挾江湖老更清。
重感慨時多比興，最瑰奇處是歌行。
九原不作空遺稿，三些吟魂淚爲傾。
悼戴式之
作者：武衍
朝代：宋
体裁：七言律诗

四海诗人说石屏，一时知己尽公卿。家传衣钵生无愧，气挟江湖老更清。重感慨时多比兴，最瑰奇处是歌行。九原不作空遗稿，三些吟魂泪为倾。
新雁
作者：武衍
朝代：宋

塞月程程远，星河字字疎。
不眠沙外水，恐湿足间书。
倦翮支风去，悲声落枕初。
秋清人易感，政自不关渠。
新雁
作者：武衍
朝代：宋

塞月程程远，星河字字疏。不眠沙外水，恐湿足间书。倦翮支风去，悲声落枕初。秋清人易感，政自不关渠。
新雁
作者：武衍
朝代：宋

塞月程程遠，星河字字疎。
不眠沙外水，恐溼足間書。
倦翮支風去，悲聲落枕初。
秋清人易感，政自不關渠。
明妃曲
作者：武衍
朝代：宋

中国无人虏肆轻，六宫挥泪别倾城。当时谁议诛延寿，益重君王好色名。马上风沙乱鬓蝉，膻乡同地不同天。琵琶何用弹深怨，出降乌孙更可怜。
明妃曲·其一
作者：武衍
朝代：宋
体裁：七言绝句

中国无人虏肆轻，六宫挥泪别倾城。当时谁议诛延寿，益重君王好色名。
明妃曲·其一
作者：武衍
朝代：宋

中國無人虜肆輕，六宮揮淚別傾城。
當時誰議誅延壽，益重君王好色名。
明妃曲·其二
作者：武衍
朝代：宋

馬上風沙亂鬢蟬，羶鄉同地不同天。
琵琶何用彈深怨，出降烏孫更可憐。
明妃曲·其二
作者：武衍
朝代：宋

马上风沙乱鬓蝉，羶乡同地不同天。
琵琶何用弹深怨，出降乌孙更可怜。